
DOMES PRIEKŠSĒDĒTĀJA UZRUNA
2025. gads Latvijā un Aizkraukles novadā ir bijis pārmaiņu un nostiprināšanās gads, kurā paralēli izaicinājumiem skaidri iezīmējās arī attīstības virzieni un jaunas iespējas nākotnei. Drošības jautājumi, politiskās un ekonomiskās norises turpināja ietekmēt pašvaldību darbu, vienlaikus apliecinot sabiedrības un institūciju spēju pielāgoties un attīstīties.
Aizvadītajā gadā Latvijā īpaši aktuāli bija valsts drošības un politiskās stabilitātes jautājumi. Norisinājās pašvaldību vēlēšanas, notika aktīvas politiskās diskusijas, bet vienlaikus turpinājās darbs pie ekonomikas attīstības un investīciju piesaistes. Ekonomikas izaugsme, lai arī mērena, tomēr demonstrēja atkopšanos pēc iepriekšējo gadu svārstībām un radīja pamatu turpmākai attīstībai.
Aizkraukles novadā 2025. gadā turpinājās mērķtiecīgs darbs pie teritorijas attīstības, īstenojot stratēģiski nozīmīgus projektus infrastruktūrā, izglītībā, sociālajā jomā un vides ilgtspējā. Tika piesaistīts Eiropas Savienības un citu finanšu instrumentu finansējums, kas ļāva uzlabot publisko infrastruktūru, sakārtot apkārtējo vidi un paaugstināt pakalpojumu kvalitāti iedzīvotājiem.
Īpaša uzmanība tika pievērsta iedzīvotāju labklājībai un līdzdalībai. Līdzdalības budžeta projektos iedzīvotāji aktīvi iesaistījās, rosinot un realizējot iniciatīvas, kas uzlabo dzīves vidi – no rotaļu un sporta laukumiem līdz sabiedriskās ārtelpas attīstībai. Tas apliecina, ka novada attīstība balstās ciešā sadarbībā ar iedzīvotājiem.
Būtiski darbi veikti arī drošības un civilās aizsardzības jomā. Pašvaldība attīstīja patvertņu infrastruktūru, pilnveidoja sadarbību ar atbildīgajām institūcijām un stiprināja gatavību rīkoties krīzes situācijās, rūpējoties par iedzīvotāju drošību.
2025. gads bijis bagāts kultūras un sabiedriskās dzīves norisēm. Visā novadā aizvadīti daudzi pasākumi, kas stiprināja kopienu, veicināja lokālpatriotismu un radīja iespējas iedzīvotājiem aktīvi iesaistīties sabiedriskajā dzīvē. Kultūras pasākumu daudzveidība un apmeklētība apliecina, ka novads ir dzīvotspējīgs un radošs.
Turpinājās darbs pie novada attīstības plānošanas dokumentiem, nodrošinot iedzīvotāju iesaisti un viedokļu uzklausīšanu. Sabiedrības līdzdalība kļūst par arvien nozīmīgāku elementu lēmumu pieņemšanā, stiprinot uzticēšanos pašvaldībai un veidojot kopīgu izpratni par novada nākotni.
Atskatoties uz 2025. gadu, varam secināt – tas ir bijis gads, kurā esam spējuši ne tikai pārvarēt izaicinājumus, bet arī mērķtiecīgi virzīties uz priekšu. Mūsu sasniegumi ir kopīga darba rezultāts – pašvaldības, iedzīvotāju, uzņēmēju un sadarbības partneru ieguldījums.
Ar pārliecību turpināsim iesākto arī turpmāk, lai Aizkraukles novads būtu droša, attīstīta un pievilcīga vieta dzīvei, darbam un izaugsmei.


Leons Līdums 
Aizkraukles novada pašvaldības priekšsēdētājs


AIZKRAUKLES NOVADA VISPĀRĒJS RAKSTUROJUMS
1. TERITORIJA
Apvienotais Aizkraukles novads atrodas vietā, kur satiekas trīs Latvijas kultūrvēsturiskie apgabali – Vidzeme, Zemgale un Sēlija. Novada teritorija izvietojusies Viduslatvijas zemienē un Lejasdaugavas senlejā. 
Novads robežojas ar Bauskas, Ogres, Madonas un Jēkabpils novadu, kā arī ar Lietuvu. Novada centrs ir Aizkraukle (reģionālās nozīmes attīstības centrs). 
Aizkraukles novada pašvaldība nodrošina ar likumu pašvaldībai noteikto autonomo funkciju izpildi kopumā. Pagasta teritorijā savas kompetences ietvaros to dara pagasta pakalpojumu centri. Pašvaldības teritorijā ir četras pilsētas un 18 pagasti. 
Pašvaldībā, īstenojot administratīvo reformu, turpinās strukturālas reformas un ar 2022. gada 1. janvāri uzsāka darbu jauni veidota Aizkraukles novada pašvaldības Centrālā pārvalde, Sociālais dienests, Pašvaldības policija, Bāriņtiesa, Izglītības un Kultūras pārvalde. 
Pašvaldībai ar likumu noteikto autonomo funkciju realizēšanai Aizkraukles novada dome ir izveidojusi 65 pašvaldības iestādes, t.sk. 33 izglītības un 13 kultūras iestādes, kā arī divas aģentūras. 

Aizkraukles novada teritorija un iedzīvotāji
Sākot ar 2022. gada 1. janvāri Aizkraukles novada pašvaldībā darbojas 3 atsevišķi nodokļu maksātāji:
· Aizkraukles novada pašvaldība, reģistrācijas Nr.90000074812; 
· aģentūra “Kokneses sporta centrs”, reģistrācijas Nr.90009000575; 
· aģentūra “Sociālās aprūpes centrs “Ziedugravas”, reģistrācijas Nr.90001689793. 
Aizkraukles novada teritorija un iedzīvotāji Aizkraukles novads saskaņā ar 2020. gada 10. jūnijā pieņemto Administratīvo teritoriju un apdzīvoto vietu likumu ir izveidots, apvienojot sešus novadus – Aizkraukles, Jaunjelgavas, Kokneses, Neretas, Pļaviņu un Skrīveru novadu, kuros ir 18 pagasti. 
	Apvienības
	Platība, km2
	Pilsēta
	Pagasti

	Aizkraukles
	102
	Aizkraukle
	Aizkraukles

	Jaunjelgavas
	684
	Jaunjelgava
	Seces, Staburaga, Sunākstes, Daudzeses, Sērenes, Jaunjelgavas

	Kokneses
	361
	Koknese
	Kokneses, Bebru, Iršu

	Neretas
	645
	
	Neretas, Pilskalnes, Zalves, Mazzalves

	Pļaviņu
	376
	Pļaviņas
	Aiviekstes, Klintaines, Vietalvas

	Skrīveru
	105
	
	Skrīveri


Aizkraukles novadu veidojošie pagasti un pilsētas (no 01.07.2021.).
Aizkraukles novadu veidojošie pagasti un pilsētas (no 01.07.2021.).
Novada kopējā platība ir 2273 km2, kas ir 3,5 % no visas Latvijas kopējās platības, iedzīvotāju skaits 2024. gada sākumā pēc Oficiālās statistikas portāla datiem bija 30 007.

Dabas resursi
1.1.  Zemes resursi 
Vairāk nekā pusi novada teritorijas aizņem meža zeme (57 % jeb 130 402 ha), savukārt lauksaimniecībā izmantojamā zeme veido apmēram trešdaļu novada zemes resursu (29 % jeb 65 153 ha). 4 % no kopējās novada platības atrodas zem ūdeņiem. Purvi aizņem 2 % teritorijas, krūmājs – arī 2%, savukārt zeme zem ēkām un pagalmiem sastāda apmēram 1 %.

Zemes lietošanas veidi Aizkraukles novadā, ha (avots – VZD, 2021).

Visvairāk meža zemes ir Jaunjelgavas un Neretas novados. Lauksaimniecībā izmantojamā zeme līdzīgā platībā ir Jaunjelgavas (15 092 ha), Kokneses (13 296 ha) un Pļaviņu novados (11 269 ha).
Zemes lietošanas veidi novadu griezumā, ha (avots – VZD, 2021).

No lauksaimniecībā izmantojamās zemes lielāko daļu sastāda aramzeme (40 505 ha jeb 62 %), mazāk ganības (14 923 ha jeb 23 %), pļavas (9 058 ha jeb 14 %) un augļu dārzi (667 ha jeb 1 %).
1.2. Meži
Aizkraukles novads ir bagāts ar mežiem, kas kopā veido 142 084 ha (Valsts meža dienests, 2024). Visvairāk mežu ir valsts īpašumā – 83 471 ha jeb 60 %, privātie – 56 782 ha jeb 39 %, un pašvaldības īpašumā – 1832 ha jeb aptuveni 1 % mežu. Aizkraukles novada mežos dominē bērzi, priedes un egles.
2.3. Ūdens resursi
Ūdeņi ir nozīmīgs Aizkraukles novada resurss, kuru izmanto elektroenerģijas ražošanai, tūrismam un rekreācijai, zivsaimniecībai un citām vajadzībām. Aizkraukles novada teritorijas virszemes ūdens resursus veido upes, ezeri un mākslīgi veidotās ūdenstilpes – Pļaviņu hidroelektrostacijas (HES) ūdenskrātuve, appludināti karjeri un vairāki dīķi. Kopumā ūdens objektu zeme veido 4 % no novada teritorijas. 

Virszemes ūdeņi
 Vislielākā un nozīmīgākā novada upe ir Daugava, kura šķērso novada un Latvijas teritoriju (upes kopējais garums – 1005 km, Latvijas teritorijā – 352 km, gada notece 24,45 km3). Daugavas ūdens pieder pie vāji mineralizētiem ūdeņiem. Daugavas ūdens ir nozīmīgs kā atjaunojamais enerģētiskais resurss, ko izmanto elektroenerģijas ražošanai – Aizkraukles novadā darbojas Pļaviņu HES. Pļaviņu HES ir nozīmīga loma Latvijas enerģētikā – tā jaudas ziņā ir lielākā hidroelektrostacija Baltijā un otra lielākā Eiropas Savienībā, un veido daļu no Daugavas HES kaskādes. Pļaviņu HES ūdenskrātuve ir lielākais mākslīgi uzpludinātais virszemes ūdensobjekts Latvijas teritorijā: tās kopējā platība ir 32,4 km2 un vidējais dziļums – 14,6 m. Daugavas upes un ūdenskrātuves ūdeņi izmantojami arī zivsaimniecībā un rekreācijā. Aizkraukles novadā Daugava kā artērija plūst caur bijušajiem Aizkraukles, Kokneses, Jaunjelgavas, Skrīveru un Pļaviņu novadiem, izņemot Neretas novadu. Daugavas upes ūdens labas kvalitātes nodrošināšanai un upes baseina apsaimniekošanai ir ļoti nozīmīga loma, jo jebkura saimnieciskā darbība upē atstāj ietekmi arī uz Latvijas galvaspilsētu, kurai Daugavas Rīgas HES ūdenskrātuve kalpo, kā dzeramā ūdens ņemšanas vieta.

2. [bookmark: _Toc201145437]IEDZĪVOTĀJI 
Iedzīvotāju skaits 2025. gada 1.jūlijā pēc Oficiālās statistikas portāla datiem bija 29 240. Līdzīgi kā lielākajā daļā novadu, iedzīvotāju skaits ik gadu samazinās. Saskaņā ar iedzīvotāju skaita prognozi 2030. gadam Aizkraukles novadā iedzīvotāju skaits varētu samazināties par 16,3%.
Vislielākais iedzīvotāju blīvums ir Aizkrauklē, bet vismazāk blīvi apdzīvotās ir teritorijas ziņā lielākās apvienības – Neretas un Jaunjelgavas. 
	Teritorija
	2023
	2024
	2025

	Aizkraukle
	7 253
	7 136
	6997

	Aizkraukles pagasts
	993
	989
	945

	Jaunjelgavas apvienībā
	5 342
	5 222
	5120

	  t.sk. Jaunjelgava
	1 903
	1 850
	1771

	Kokneses apvienība
	5 212
	5 174
	5008

	  t.sk. Koknese
	2 603
	2 579
	2504

	Neretas apvienība
	3 231
	3 152
	3055

	Pļaviņu apvienība
	4 864
	4 829
	4777

	  t.sk. Pļaviņas
	2 994
	2 950
	2935

	Skrīveru pagasts
	3 434
	3 393
	3338

	AIZKRAUKLES NOVADS KOPĀ
	30 329
	29 895
	29240



iedzīvotāju skaits un dinamika Aizkraukles novadā[footnoteRef:2] [2:  Avots: Pilsonības un migrācijas lietu pārvaldes publicētā statistika uz 01.07.2023. un 01.07.2024.] 


Iedzīvotāju skaita samazinājums ietekmē arī pašvaldības pieejamos finanšu resursus – lielāko pašvaldības ieņēmumu avotu – Iedzīvotāju ienākuma nodokli. Pašvaldībā ir tendence palielināties iedzīvotāju īpatsvaram vecumā virs darbspējas vecuma.
Iedzīvotāju sadalījums pa vecuma grupām uz 2025. gada 1. janvāri (PMLP statistika).

Iedzīvotāju sadalījumā pa darbspējas vecuma grupām 2025. gadā Aizkraukles novadā vidēji 13% iedzīvotāju bija līdz darbspējas vecumam (līdz 14 gadiem), 63% darbspējas vecumā (15–64) un 24% pēc darbspējas vecuma (no 65 gadiem).

3. [bookmark: _Toc201145438]UZŅĒMĒJDARBĪBA 
Aizkraukles novada Uzņēmējdarbības atbalsta centra darbības mērķis:
Aizkraukles novada Uzņēmējdarbības atbalsta centrs sniedz atbalstu esošajiem un topošajiem uzņēmējiem, veicinot ilgtspējīgas un kvalitatīvas uzņēmējdarbības vides attīstību un sadarbību.
2025. gadā Aizkraukles novada Uzņēmējdarbības atbalsta centrs īstenoja dažādus pasākumus un aktivitātes uzņēmējdarbības attīstības veicināšanai, kā arī turpināja veiksmīgu sadarbību ar plašu sadarbības partneru loku – Zemgales plānošanas reģionu, Zemgales Uzņēmējdarbības centru, Latvijas Tirdzniecības un rūpniecības kameras Zemgales nodaļu, Latvijas Investīciju un attīstības aģentūru (LIAA), Aizkraukles rajona partnerību, finanšu institūciju ALTUM, Latvijas Lauku konsultāciju un izglītības centra Aizkraukles biroju un mācību centru „BUTS”.
Sadarbībā ar partneriem regulāri tiek nodrošināta informācijas apmaiņa par projektu iespējām, uzņēmējdarbības pasākumiem un citām aktivitātēm, kas veicina uzņēmumu attīstību, konkurētspēju un izaugsmi.
Aizkraukles novada Uzņēmējdarbības atbalsta centra aktivitātes:
• 	regulāra informācijas sniegšana esošajiem un topošajiem uzņēmējiem par uzņēmējdarbības uzsākšanas un attīstības iespējām, semināriem, apmācībām un citām aktualitātēm;
• 	ikmēneša uzņēmēju un sadarbības partneru tikšanās un informatīvo semināru organizēšana. Tikšanās laikā tika aplūkotas šādas tēmas:
· AS „Latvijas Pasts” un Aizkraukles novada uzņēmēju sadarbības iespējas;
· auto kā uzņēmuma vizītkarte, piemērota transportlīdzekļa izvēle un autoparka pārvaldība;
· pieredzes stāsts par dalību TV3 biznesa šovā „Miljonu vērta ideja”;
· programma „Erasmus jaunajiem uzņēmējiem”;
· risinājumi uzņēmumu produktivitātes paaugstināšanai un kiberdrošības stiprināšanai;
· zvanu pārvaldības risinājumi un „Microsoft 365” iespējas uzņēmumiem;
· atgriezeniskās saites nozīme organizācijā un praktiski rīki motivējošas komunikācijas veidošanai;
· atbalsts uzņēmumu digitālajai attīstībai, EDIC pakalpojumi un aktualitātes;
· bērnu un jauniešu akadēmijas „ESI” Skrīveru filiāles darbība;
· radošums, izglītība un cilvēka dizains kā instrumenti personības izaugsmei;
· ALTUM atbalsta programmas uzņēmējiem;
· Erasmus projekts „Digitālo rīku izmantošana tūrisma konkurētspējas celšanai”;
· uzņēmumu tīmekļvietņu efektivitāte un to loma uzņēmējdarbības attīstībā („Ja tava mājas lapa būtu darbinieks – vai tu maksātu viņam algu?”).
Aizkraukles novada pašvaldības izsludinātajā biznesa ideju pieteikumu konkursā “Esi uzņēmējs Aizkraukles novadā 2025!”, kura būtība ir sniegt pašvaldības atbalstu fizisku un juridisku personu biznesa ideju realizācijai, motivējot iedzīvotājus realizēt savas biznesa idejas jaunu produktu vai pakalpojumu radīšanai Aizkraukles novadā tika atbalstītas 4 biznesa idejas par kopējo summu 20 000 eiro no pašvaldības budžeta līdzekļiem.
Pretendenti, kuru biznesa ideju īstenošanai piešķirts pašvaldības finansējums:
· Svetlana Mateša saņēma finansējumu 4827.20 eiro apmērā, biznesa idejas realizēšanai par fiziskās attīstības studijas aprīkojuma iegādi;
· Tomass Miglāns saņēma finansējumu 4669.00 eiro apmērā, biznesa idejas realizēšanai par veterinārmedicīnas pakalpojumu sniegšanu ar specializāciju zirgkopībā, aprīkojuma iegādei;
· IK Dāvanu skapis saņēma finansējums 5000.00 apmērā, biznesa idejas attīstīšanai par moduļu mājas iegādi personalizētu dāvanu ražošanai un meistarklašu organizēšanai;
· Beātei Beatrise Kalnaraupa saņēma finansējumu 4170.65 eiro apmērā, biznesa idejas realizēšanai par izbraukumu veterinārmedicīnas pakalpojumu sniegšanu Aizkraukles novadā, aprīkojuma iegādi.
Tradicionāli gada nogalē jau desmito reizi Zemgales plānošanas reģions un tā struktūrvienība Zemgales Uzņēmējdarbības centrs organizēja uzņēmēju godināšanas pasākumu, kuram Aizkraukles novada pašvaldība atzinībai nominēja trīs novada uzņēmumus.
Par laureātu nominācijā „Jaunais uzņēmējs” šoreiz kļuva komunālo elektroapgādes un telekomunikāciju objektu būvniecības uzņēmums SIA „JEC” no Pļaviņām. Mazo uzņēmumu grupā balvu saņēma svaigi ceptu mīklas izstrādājumu un kūku ražotājs SIA „Melānija M” no Aizkraukles, savukārt kā labākais lielais uzņēmums tika sumināts jauktās lauksaimniecības un piena lopkopības uzņēmums SIA „ZS Pilslejas” no Bebru pagasta.
Foto Nr.1 SIA "ZS Pilslejas" valdes loceklis Uldis Krievārs un biroja vadītāja Sintija Ķiploka.
Iesaistāmies projekta aktivitātēs:
· projekts Nr.2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās” "Jauniešu kompetenču pilnveides prakse uzņēmumos digitālo un uzņēmējdarbības prasmju attīstībai", kura mērķis ir paplašināt jauniešu zināšanas un prasmes, kā arī veidot jaunas sadarbības formas pašvaldības, jauniešu un novada uzņēmēju starpā, kas nākotnē veicinātu lauku reģiona jauniešu veiksmīgāku iesaistīšanos darba tirgū un iespējams, savas uzņēmējdarbības uzsākšanu.
Foto Nr. 2 Par digitālo kompetenču pieredzes praksi uzņēmumā SIA “IMIga” prezentē kafejnīcas “Panna” vadītāja Ingūna Grandāne un praktikante Estere Migla.
· projekta “RE:IMPACT” laikā izstrādāts rīcības plāns sociālās uzņēmējdarbības veicināšanai Aizkraukles novadā;
Foto Nr. 3 Projekta “RE:IMPACT” aktivitāte - seminārs “Rīcības plāns sociālās uzņēmējdarbības attīstībai – atbalsts pozitīvām pārmaiņām sabiedrībā”.
Dati par sociālo uzņēmējdarbību:
2025. gadā Aizkraukles novadā ir reģistrēti 2 uzņēmumi, kuriem piešķirts sociālā uzņēmuma statuss, kā arī viens sociālais uzņēmums ar reģistrētu struktūrvienību novada teritorijā.*
*pamatojoties uz Labklājības ministrijas sagatavotajiem datiem Sociālo uzņēmēju reģistrā.
Aizkraukles novada gada balva uzņēmējdarbībā 2025
Konkursa pretendentus konkursa komisija nosaka, pamatojoties uz Valsts ieņēmuma dienesta, Uzņēmumu reģistra, LURSOFT, Lauku atbalsta dienesta, attīstības finanšu institūcijas “ALTUM”, Latvijas Investīciju un attīstības aģentūras, Centrālās finanšu un līgumu aģentūras, Aizkraukles novada domes u.c. datiem.
Balvas tiek pasniegtas uzņēmumiem, kas iepriekšējā gadā snieguši nozīmīgu atbalstu Aizkraukles novada attīstībai.
Balvas saņēma:
· nominācijā “Liels nodokļu maksātājs” balva tika pasniegta SIA “Billerud Latvia”. SIA “Billerud Latvia” ir zviedru kapitāla uzņēmums, kas darbojas Jaunjelgavā;
· nominācijā “Liels darba devējs” tika apbalvots uzņēmums SIA “Hanza-elektro” no Kokneses;
· nominācijā “Solis pasaulē” balvu saņēma SIA “RADADA” no Skrīveriem;
· nominācijā “Stabilitāte” tika apbalvots uzņēmums SIA “Pļaviņu DM”;
· nominācija “Investīcijas” balva tika piešķirta SIA “Kokneses SES”;
· nominācija “Inovācija” balvu saņēma zemnieku saimniecības “Čaidāni”;
· nominācijā “Izaugsme” balva piešķirta SIA “Salenieku Bloks” no Sērenes pagasta;
· nominācijā “Saimnieks laukos” balvu saņēma Dzintars Kazakevičs no Seces;
· nominācijā “No paaudzes paaudzē” balva piešķirta SIA “Beļūna ZS Saules” no Neretas pagasta;
· nominācija “Vietējā garša” balvu saņēma SIA “BERICO” Jāņa kūpinātava Seces;
· nominācijā “Amata meistars” balvu saņēma SIA “INDALO” no Neretas pagasta;
· nominācijā “Tūrisma pērle” balvu saņēma SIA “Odzienas muiža”;
· nominācijā “Jaunais uzņēmējs” balvu saņēma IK “Stukmaņu dārzs”.
Pretendentu nominācijai “Draudzīgs klientam” izvirza iedzīvotāji.
Aizkraukles novada iedzīvotāji tika aicināti piedalīties balsojumā un izvēlēties vienu uzņēmēju, kurš būtu pelnījis atzinību nominācijā “Draudzīgs klientam”. Noslēdzoties balsojumam, par nominācijas “Draudzīgs klientam” uzvarētāju tika atzīta atpūtas vieta “Ciemiņos”, kas atrodas Bebru pagasta “Kalniņos”.
Uzņēmējdarbības tendences Aizkraukles novadā
Latvijas uzņēmējdarbības vidē 2025. gadā iezīmējusies pozitīva tendence – turpinājis pieaugt jaunreģistrēto uzņēmumu skaits, tam pārsniedzot likvidēto uzņēmumu daudzumu. Lai arī šāda tendence iezīmējās arī 2023. gadā, pagājušais gads īpašs ar to, ka jauno uzņēmumu bijis par teju trešdaļu vairāk nekā likvidēto.
Jauno uzņēmumu skaits 2025. gadā bijis augstākais kopš 2016. gada, norādot uz pieaugošu uzņēmēju gatavību uzsākt jaunu saimniecisko darbību, neskatoties uz ekonomiskajiem izaicinājumiem un ģeopolitisko nenoteiktību. “Lursoft IT” apkopotie dati atklāj, ka kopējais uzņēmumu skaits Latvijā 2025. gadā audzis par 2546 uzņēmumiem, jo gada laikā reģistrēti 10445 jauni uzņēmumi, bet likvidēti 7899.
Lai arī Aizkraukles novadā jauno uzņēmumu skaits pērn bijis mazāks nekā 2024. gadā, saglabājusies pozitīva kopējā tendence, jaunreģistrēto uzņēmumu skaitam pārsniedzot likvidēto. “Lursoft IT” apkopotie dati rāda, ka 2025. gadā Aizkraukles novadā reģistrēti 78 jauni uzņēmumi, bet likvidēti 62. Pozitīvā dinamika, kad jaunreģistrēto skaits pārsniedz likvidēto uzņēmumu skaitu, novadā saglabājusies trešo gadu pēc kārtas.
Analizējot datus pēdējo desmit gadu periodā, kopējā uzņēmumu skaita bilance gan bijusi ar mīnusa zīmi. Kopš 2016. gada Aizkraukles novadā reģistrēti 903 jauni uzņēmumi, kamēr likvidēti – 1141, kas nozīmē, ka kopējais uzņēmumu skaits pēdējo desmit gadu laikā novadā samazinājies par 238.
Pagājušajā gadā ik mēnesi Aizkraukles novadā reģistrēti vidēji 6,5 jauni uzņēmumi. Vislielākā jaunu uzņēmumu reģistrēšanas aktivitāte novadā fiksēta aprīlī, jūlijā un augustā, kad ik mēnesi reģistrēti 10 jauni uzņēmumi. Savukārt mazāk aktīvs bijis gada iesākums, jo gan janvārī, gan februārī novada uzņēmumu kopējam pulkam pievienojušies 3 jauni uzņēmumi.
Jauno uzņēmumu kopējais pamatkapitāls 2025. gadā uz reģistrācijas brīdi sasniedza 64,03 tūkst. EUR, savukārt līdz gada beigām tas bija palielināts līdz 97,03 tūkst. EUR. Reģistrācijas brīdī visaugstākais pamatkapitāls no visiem Aizkraukles novada jaunreģistrētajiem uzņēmumiem 2025. gadā bijis SIA “Inn Parts”. “Lursoft IT” izziņas dati rāda, ka šī motociklu un to daļu piederumu mazumtirgotāja pamatkapitālā ieguldīti 5 tūkst. EUR. Jānorāda gan, ka pagājušā gada decembrī reģistrētā SIA “Inn Parts” juridiskā adrese š.g. martā pārcelta uz Rīgu. Analizējot jauno uzņēmumu pamatkapitāla izmaiņas, jāizceļ SIA “Smagais” Aizkraukles novada Skrīveros. Aizvadītā gada 15. jūlijā šis kravu autotransporta uzņēmums reģistrēts ar 3 tūkst. EUR pamatkapitālu, bet vien nedēļu vēlāk tas palielināts jau līdz 33 tūkst. EUR

Šobrīd Aizkraukles novadā reģistrēti 2188 uzņēmumi, no kuriem 53,52% ir sabiedrības ar ierobežotu atbildību, 34,60% – zemnieku saimniecības, 6,12% - individuālie komersanti. Tāpat arī pašvaldības teritorijā reģistrēti 99 individuālie uzņēmumi, 13 – kooperatīvās sabiedrības, 9 – pilnsabiedrības, 3 – akciju sabiedrības un pa vienai filiālei un komandītsabiedrībai.

Analizējot datus par novadā reģistrēto uzņēmumu darbības jomām, redzams, ka ceturtā daļa no visiem Aizkraukles novadā reģistrētajiem uzņēmumiem pārstāv augkopības un lopkopības nozari. Uzņēmumu skaita ziņā otra lielākā nozare novadā ir mazumtirdzniecība, aiz kuras seko sauszemes un cauruļvadu transports. Populārāko darbības jomu vidū arī mežsaimniecība un mežizstrāde, kā arī specializētie būvdarbi.

Populārākās uzņēmējdarbības nozares Aizkraukles novadā:
1. augkopība un lopkopība;
1. mazumtirdzniecība;
1. sauszemes un cauruļvadu transports;
1. mežsaimniecība un mežizstrāde;
1. specializētie būvdarbi.

Balstoties uz iesniegtajiem pārskatiem par 2024. gadu, vislielākais apgrozījums Aizkraukles novadā reģistrēts mazumtirdzniecībā, tiesa, 93,11% daļu no šīs summas veido AS “Virši-A” pienesums. Pieejamie finanšu dati rāda, ka 2024. gadā AS “Virši-A” apgrozījums sasniedza 353,48 milj. EUR, bet peļņa – 6,13 milj. EUR. Pārskatu par 2025. gadu degvielas tirgotājs vēl nav iesniedzis.

Vairāk nekā 300 milj. EUR aizpērn apgrozījuši arī Aizkraukles novadā reģistrētie koksnes un koka izstrādājumu ražotāji. Līdzīgi kā mazumtirdzniecībā, arī šajā nozarē lauvas tiesu no kopējā apgrozījuma nodrošina viens spēlētājs – SIA “LATGRAN” (71,88% no nozares kopējā apgrozījuma Aizkraukles novadā).

Starp nozarēm ar lielāko apgrozījumu Aizkraukles novadā ierindojusies arī mežsaimniecība un mežizstrāde, vairumtirdzniecība un augkopība/ lopkopība.

Lielākās uzņēmējdarbības nozares Aizkraukles novadā pēc kopējā apgrozījuma 2024. gadā:
1. mazumtirdzniecība: 379,63 milj. EUR;
2. koksnes un koka izstrādājumu ražošana: 308,37 milj. EUR;
3. mežsaimniecība un mežizstrāde: 118,81 milj. EUR;
4. vairumtirdzniecība: 66,99 milj. EUR;
5. augkopība un lopkopība: 39,57 milj. EUR.

“Lursoft IT” izpētījis, ka ārvalstu kapitālu piesaistījuši 57 novadā reģistrēti uzņēmumi, kopējai ieguldījumu summai šobrīd sasniedzot 23,19 milj. EUR. Tas ļāvis Aizkraukles novadam uzkrāto ārvalstu ieguldījumu apjoma ziņā starp visām pašvaldībām ierindoties 26. vietā, līdztekus Siguldas un Ventspils novadiem. Apjomīgākie ārvalstu ieguldījumi uzkrāti javu ražošanas (9,40 milj. EUR) un mežizstrādes (8,00 milj. EUR) nozarēs.

Apjoma ziņā lielākos ieguldījumus Aizkraukles novada uzņēmumu pamatkapitālos veikuši investori no Dānijas (9,40 milj. EUR), Zviedrijas (8,00 milj. EUR) un Igaunijas (3,71 milj. EUR). Novada uzņēmumu pamatkapitālos ieguldījumi reģistrēti no 19 dažādām valstīm.

Vidējā apgrozījuma rādītājs turpinājis augt
Analizējot datus par Aizkraukles novadā reģistrēto uzņēmumu apgrozījumu, redzams, ka pēdējos gados vidējam rādītājam uz vienu uzņēmumu bijusi tendence pieaugt. Kopš 2022. gada tas audzis par 18,36%, pērn sasniedzot vidēji 40,87 tūkst. EUR uz vienu uzņēmumu. Jāņem gan vērā, ka vēl norit gada pārskatu iesniegšana, tāpēc gan kopējā, gan arī vidējā rādītājā gaidāmas izmaiņas. 
“Lursoft IT” apkopotie dati rāda, ka Aizkraukles novadā reģistrēto uzņēmumu kopējais apgrozījums 2024. gadā sasniedza 1,10 miljardus eiro. No šīs summas teju trešdaļu veido viena uzņēmuma – AS “Virši-A” – apgrozījums. Pārskatu par saimnieciskās darbības rezultātiem 2025. gadā uzņēmums vēl nav iesniedzis. Pētījuma sagatavošanas brīdī jaunāko finanšu pārskatu nebija iesniedzis arī 2024. gada līderu topa 4. pozīcijā esošais SIA “Jeld-Wen Latvija”, kas aizpērn apgrozīja 48,56 milj. EUR, un vairāki citi novada lielākie uzņēmumi, kuru apgrozījums ierasti mērāms vairākos miljonos eiro. Piemēram, SIA “Krauss” (17,95 milj. EUR apgrozījums 2024. gadā), SIA “Pakavs” (15,12 milj. EUR) u.c. Līdz ar to 2025. gada apgrozījuma kopējos rādītājos vēl sagaidāmas būtiskas izmaiņas, kā arī izmaiņas gaidāmas līderu saraksta pirmajās pozīcijās.
Analizējot datus par Aizkraukles novada uzņēmumiem, kuri jau iesnieguši pārskatus par 2025. gadu un pērn guvuši ieņēmumus no saimnieciskās darbības, redzams, ka šo uzņēmumu kopējais apgrozījums gada laikā samazinājies par 2,31%, neskatoties uz to, ka 60,73% no šiem uzņēmumiem izdevies gada laikā savu apgrozījumu palielināt. 
Dati rāda, ka ar vairāk nekā 1 milj. EUR lielu apgrozījumu 2024. gadā novadā strādāja 67 uzņēmumi, savukārt no uzņēmumiem, kuri jau iesnieguši pārskatus par 2025. gadu, 1 milj. EUR apgrozījuma slieksni pērn pārvarējuši 55 komersanti.


No uzņēmumiem, kuri pētījuma sagatavošanas brīdī bija iesnieguši pārskatus par 2025. gadu, visaugstāko apgrozījumu pagājušajā gadā uzrādījis SIA “Latgran”. Salīdzinot ar gadu iepriekš, pērn SIA “Latgran” apgrozījums samazinājies par 413,92 tūkst. EUR, sarūķot līdz 221,23 milj. EUR. Industriālo koksnes granulu ražotājs 2025. gadā turpināja darbību ierastajā režīmā, visās ražotnēs saražotais apjoms pārsniedza iepriekšējā gada un plānoto apjomu. Iesniegtajā vadības ziņojumā SIA “Latgran” norādījis, ka 2025. gadā tas saražoja 624 tūkst. t industriālo koksnes granulu, kas ir par 8% vairāk nekā 2024. gadā un 4% vairāk nekā 2023. gadā. Pārdošanas cena 2025. gadā ir nedaudz samazinājusies.

Ar ievērojamu apgrozījuma pieaugumu 2025. gadā strādājis SIA “Liellopu izsoļu nams”. “Lursoft IT” pieejamie dati rāda, ka gada laikā uzņēmuma apgrozījums palielinājies par 42,65%, sasniedzot 44,11 milj. EUR. Iesniegtajā vadības ziņojumā uzņēmums norādījis, ka apgrozījuma pieaugumu nodrošināja Eiropas tirgus ikdienas monitorings, cieša saziņa ar pircējiem, piedāvājuma un pieprasījuma līdzsvara saglabāšana un augstākas pārdošanas cenas. 

Meža izstrādes, koksnes atkritumu pārstrādes un meža augsnes sagatavošanas uzņēmums SIA “BILLERUD Latvia” norādījis, ka 2025. gadā dramatiski samazinājās pieprasījums un uzņēmuma pārdošanas apjoms mātes uzņēmumam. Papīrmalkai piedzīvots kritums par 57%, bet celulozes šķeldai par 67%. Pēc pašreizējām prognozēm uzņēmums 2026. gadā lielāku papīrmalkas un šķeldas piegādes apjomu neplāno. Pieprasījuma kritums atspoguļojies arī SIA “BILLERUD Latvia” apgrozījumā, kas sarucis par 52,36% mazāks nekā 2024. gadā. Pērn uzņēmums apgrozīja 40,96 milj. EUR.

Starp Aizkraukles novada uzņēmumiem ar lielāko apgrozījumu ierindojas arī elektroenerģijas un dabas gāzes tirgotājs SIA “VIRŠI Renergy”, kura apgrozījums gada laikā pieaudzis par 270,82 tūkst. EUR. Pērn uzņēmums apgrozīja 29,14 milj. EUR.

Līderu TOP 5 sarakstu pētījuma sagatavošanas brīdī noslēdz Lauksaimniecības pakalpojumu kooperatīvā sabiedrība “Baltu Piens” ar 2025. gadā apgrozītiem 16,19 milj. EUR. Gada laikā kooperatīva apgrozījums palielinājies par 37,08%. Apgrozījuma palielinājums saistāms ar piena cenu pieaugumu, kā arī ar iepirktā piena apjomu palielinājumu no kooperatīva biedriem. Kopumā no kooperatīva biedriem 2025. gadā tika iepirkti 32 457,68 tūkst. t svaigpiena.
 
Aizkraukles novada lielākie uzņēmumi pēc apgrozījuma 2025. gadā:
1. SIA “Latgran”: 221,23 milj. EUR;
2. SIA “Liellopu izsoļu nams”: 44,11 milj. EUR;
3. SIA “BILLERUD Latvia”: 40,96 milj. EUR;
4. SIA “VIRŠI Renergy”: 29,14 milj. EUR;
5. Lauksaimniecības pakalpojumu kooperatīvā sabiedrība “Baltu Piens”: 16,19 milj. EUR.

Peļņas rādītājiem mainīgi rezultāti

Peļņas rādītāji pēdējos gados Aizkraukles novadā reģistrētajiem uzņēmumiem bijuši mainīgi. “Lursoft IT” apkopotie dati rāda, ka novadā reģistrētie uzņēmumi 2022. gadā kopā nopelnīja 84,43 milj. EUR, bet jau gadu vēlāk peļņas rādītājs piedzīvoja ievērojamu kritumu, samazinoties līdz 5,6 milj. EUR. Nākamajā gadā atkal sekojis kāpums, palielinoties līdz 63,7 milj. EUR. Vai kāpums būs turpinājies arī pagājušajā gadā, vēl pāragri secināt, jo pārskatus nav iesnieguši vairāki novada lielie pelnītāji (AS “Virši-A” peļņa 2024. gadā – 6,13 milj. EUR, SIA “Jeld-Wen Latvija” – 1,62 milj. EUR), SIA “Salenieku Bloks” – 1,32 milj. EUR u.c.), tomēr pirmie rezultāti iezīmē vienotu likumsakarību – iepriekšējo gadu līderu peļņa vairumā gadījumu pērn bijusi mazāka. Vienlaikus redzams, ka vidējās peļņas rādītājs, balstoties uz jau iesniegto pārskatu datiem, pagājušajā gadā ir audzis.

Pētījuma sagatavošanas brīdī 2025. gada pārskatus iesniegušo Aizkraukles novada uzņēmumu kopējā peļņa par pagājušo gadu sasniedza 42,08 milj. EUR, bet vidējais rādītājs uz vienu uzņēmumu – 613 eiro.

Peļņas rezultātu gada laikā izdevies uzlabot 54,63% no visiem Aizkraukles novada uzņēmumiem, kas jau iesnieguši pārskatus par 2025. gadu.



Pētījuma datu atlases brīdī visaugstāko peļņu Aizkraukles novadā 2025. gadā uzrādījis SIA “Latgran”, liecina “Lursoft IT” apkopotā informācija. Salīdzinot ar 2024. gadu, pērn SIA “Latgran” peļņa gan sarukusi teju par piektdaļu mazāka, samazinoties līdz 25,25 milj. EUR.

Gan apgrozījuma, gan peļņas kritumu 2025. gadā piedzīvojusi arī SIA “Kūdras enerģija”. Dati rāda, ka gada laikā uzņēmuma peļņa pēc nodokļu nomaksas samazinājusies par 32,79%, sarūkot līdz 3,10 milj. EUR. Par teju trešdaļa bijis mazāks arī SIA “Kūdras enerģija” apgrozījums. Uzņēmums savā pārskatā skaidro, ka tas saistīts ar lietaino sezonu un ražošanas līniju rekonstrukciju, kā dēļ no septembra līdz novembrim nenotika ražošana. Pērn uzņēmums veica kapitālieguldījumus kūdras ieguves laukos, kā arī iegādājās jaunu traktortehniku un kūdras ieguves tehniku.

Starp lielākajiem pelnītājiem Aizkraukles novadā ierindojas arī 2024. gada vasarā reģistrētais piena lopkopības uzņēmums SIA “VS Dairy”, kuram aizpērn pievienotas daļas no SIA “Vecsiljāņi”. Pagājušajā gadā uzņēmuma apgrozījums sasniedza 8,41 milj. EUR, bet peļņa – 2,64 milj. EUR. Pārskata gadā SIA “VS Dairy” veica ieguldījumus saimniecības attīstībā, uzsākot jaunas iekārtas izbūvi, kas modernizē tehnoloģiskos procesus.

SIA “Vecsiljāņi”, kas 2024. gadā uzsāka uzņēmuma reorganizāciju, atdalot lauksaimniecības un biogāzes nozari, pagājušajā gadā nopelnījis 2,62 milj. EUR. 

TOP 5 lielāko pelnītāju sarakstu noslēdz SIA “Jaunholandes piens” ar 2025. gadā nopelnītiem 659,88 tūkst. EUR. Gada laikā piena lopkopības uzņēmuma peļņa palielinājusies vairāk nekā 2,5 reizes. Pārskata gadā SIA “Jaunholandes piens” iegādāties jaunu lauksaimniecības tehniku un apsaimniekoja 780 ha lauksaimniecības zemes. Pērn, lai paplašinātu uzņēmumu, iegādāti 57 ha zemes.


Aizkraukles novada lielākie uzņēmumi pēc peļņas 2025. gadā:
1. SIA “Latgran”: 25,25 milj. EUR;
2. SIA “Kūdras enerģija”: 3,10 milj. EUR;
3. SIA “VS Dairy”: 2,64 milj. EUR;
4. SIA “Vecsiljāņi”: 2,62 milj. EUR;
5. SIA “Jaunholandes piens”: 0,66 milj. EUR. 
Darbinieku skaitam tendence sarukt
Balstoties uz Valsts ieņēmumu dienesta (VID) publiskoto informāciju, otro gadu pēc kārtas Aizkraukles novadā turpinājis sarukt kopējais nodarbināto skaits. Ja 2023. gadā novada uzņēmumos strādāja 5375 darbinieki, tad pagājušajā gadā tie bijuši 5303 strādājošie, kas ir par 1,34% mazāk.

Balstoties uz VID sniegto informāciju, 2025. gadā Aizkraukles novadā bija 86 uzņēmumi, kuros darbinieku skaits sasniedza vismaz 10 strādājošos, tostarp 6 uzņēmumos strādājošo skaits pārsniedza 100 darbiniekus.

Darbinieku skaita ziņā lielākā nozare Aizkraukles novadā 2025. gadā bija mazumtirdzniecība, kurā pērn nodarbināti 1275 darbinieki. Otrajā vietā ar 869 strādājošajiem ierindojusies koksnes un koka izstrādājumu ražošana, bet trešais lielākais darba devējs Aizkraukles novadā pagājušajā gadā bijis mežizstrāde. Šajā nozarē strādājošajos uzņēmumos 2025. gadā nodarbināti 362 darbinieki.


Starp visiem Aizkraukles novadā reģistrētajiem uzņēmumiem lielākais darba devējs ir degvielas tirgotājs AS “Virši-A”. Strādājošo skaits uzņēmumā turpinājis pieaugt, pērn sasniedzot jau 886 darbiniekus. “Lursoft IT” apkopotā informācija atklāj, ka nodarbināto skaits uzņēmumā gada laikā pieaudzis par 5,73%.

Tikmēr SIA “Jeld-Wen Latvija” darbinieku skaits pagājušajā gadā sarucis līdz 294 strādājošajiem, samazinoties par teju ceturto daļu. Kokapstrādes uzņēmumā SIA “Krauss” pagājušajā gadā nodarbināti 172 darbinieki (+2,99% pret 2024. gadu), bet SIA “Aizkraukles klīnika” – 145 strādājošie (+2,11%). Aizkraukles novada pašvaldībai un SIA “Balvu un Gulbenes slimnīcu fonds” piederošā veselības iestāde 2025. gadā palielināja apgrozījumu līdz 5,21 milj. EUR, bet peļņu līdz 250,13 tūkst. EUR.

TOP 5 lielāko darba devēju sarakstu Aizkraukles novadā noslēdz SIA “Latgran” ar 129 darbiniekiem. Gada laikā to skaits uzņēmumā samazinājies par 11,64%.


Aizkraukles novada lielākie darba devēji pēc vidējā darbinieku skaita 2025. gadā:
1. AS “Virši-A”: 886 darbinieki;
1. SIA “Jeld-Wen Latvija”: 294 darbinieki;
1. SIA “Krauss”: 172 darbinieki;
1. SIA “Aizkraukles klīnika”: 145 darbinieki;
1. SIA “Latgran”: 129 darbinieki.

Nodokļos samaksāts vairāk
Pagājušajā gadā Latvijas uzņēmumu veikto nodokļu iemaksu apjoms valsts kopbudžetā sasniedzis 12,30 miljardus eiro, liecina “Lursoft IT” apkopotie dati. Tostarp 4,20 miljardi eiro samaksāti valsts sociālās apdrošināšanas obligātajās iemaksās un 2,12 miljardi eiro iedzīvotāju ienākuma nodoklī. 

Aizkraukles novadā reģistrētie uzņēmumi VID administrētajos nodokļos 2025. gadā kopā samaksājuši 151,13 milj. EUR, kas ir par 14,58% vairāk nekā gadu iepriekš.

No kopējām nodokļu iemaksām 27,84 milj. EUR veidoja valsts sociālās apdrošināšanas obligātās iemaksas (+1,17% pret 2024. gadu) un 13,03 milj. EUR – iedzīvotāju ienākuma nodoklis (-11,97%).

Pagājušajā gadā pašvaldības teritorijā bija 10 uzņēmumi, kuru nodokļu iemaksu apjoms pārsniedza 1 milj. EUR.

l

Absolūts līderis samaksāto nodokļu ziņā Aizkraukles novadā ir AS “Virši-A”, kuru iemaksu apjoms valsts kopbudžetā 2025. gadā audzis par 16,41%, sasniedzot jau 117,76 milj. EUR. No tiem 28,11 milj. EUR degvielas tirgotājs samaksājis pievienotās vērtības nodoklī, 5,12 milj. EUR – valsts sociālās apdrošināšanas obligātajās iemaksās un 2,03 milj. EUR – iedzīvotāju ienākuma nodoklī.

Pagājušajā gadā ievērojami augusi summa, kuru nodokļos valsts kopbudžetā samaksājusi SIA “Kūdras enerģija”. Ja 2024. gadā tie bija 1,64 milj. EUR, tad pērn – jau 2,53 milj. EUR, kas ir pieaugums par 54,16%.

Lielāku summu nodokļos pagājušajā gadā samaksājis arī SIA “Pakavs”, liecina “Lursoft IT” apkopotā informācija. Dati rāda, ka lauksaimniecības preču tirgotājs VID administrētajos nodokļos 2025. gadā samaksājis 2,50 milj. EUR, tostarp 329,94 tūkst. EUR valsts sociālās apdrošināšanas obligātajās iemaksās un 144,95 tūkst. EUR – iedzīvotāju ienākuma nodoklī.

No TOP 5 lielāko nodokļu maksātāju sarakstā esošajiem uzņēmumiem tikai SIA “Jeld-Wen Latvija” iemaksu apjoms pērn bijis mazāks nekā 2024. gadā, rāda “Lursoft IT” dati. Ja 2024. gadā uzņēmums valsts kopbudžetā nodokļos samaksāja nepilnus 3 milj. EUR, tad pagājušajā gadā šī summa bijusi jau par 36,39% mazāka, sarūkot līdz 1,85 milj. EUR. Sarucis gan uzņēmuma iedzīvotāju ienākuma nodokļa, gan valsts sociālās apdrošināšanas obligāto iemaksu apjoms.

Lielāko nodokļu maksātāju sarakstu Aizkraukles novadā 2025. gadā noslēdz SIA “ZS Pilslejas”. Lauksaimniecības uzņēmuma nodokļu maksājumu apjoms aizvadītajā gadā pieauga līdz 1,66 milj. EUR (+30,95% pret 2024. gadu).

Aizkraukles novada lielākie nodokļu maksātāji pēc 2025. gada samaksātās kopējās nodokļu summas valsts kopbudžetā:
1. AS “Virši-A”: 117,76 milj. EUR;
2. SIA “Kūdras enerģija”: 2,53 milj. EUR;
3. SIA “Pakavs”: 2,50 milj. EUR;
4. SIA “Jeld-Wen Latvija”: 1,85 milj. EUR;
5. SIA “ZS Pilslejas”: 1,66 milj. EUR.

* Dati par Aizkraukles novada uzņēmumiem aprēķināti uz 05.06.2026.
**Vidējie rādītāji aprēķināti, izmantojot vidējo mediānu.
*** Informācijas avots datiem par uzņēmumu samaksātajiem nodokļiem un darbinieku skaitu – Valsts ieņēmumu dienests.
4. [bookmark: _Toc201145439]PAŠVALDĪBAS PĀRVALDĪBA
Aizkraukles novada dome atbilstoši Pašvaldības domes vēlēšanu likumam no 2025. gada 1. jūlija sastāv no 15 (piecpadsmit) deputātiem.
Lai nodrošinātu savu darbību un izstrādātu domes lēmumprojektus, darbojas 3 patstāvīgas komitejas: Finanšu un attīstības jautājumu komiteja 15 deputātu sastāvā;  Izglītības, kultūras un sporta jautājumu komiteja 9 deputātu sastāvā; Sociālo jautājumu komiteja 9 deputātu sastāvā.
Pašvaldības organizatoriskā struktūra, kā arī lēmumu pieņemšanas kārtība tiek noteikta domes apstiprinātā pašvaldības nolikumā.  
Saskaņā ar administratīvo teritoriju reformu, kas tika uzsākta 2021. gadā, ņemot vērā Administratīvo teritoriju un apdzīvoto vietu likuma pārejas noteikumu 6. punktu, kas nosaka, ka Aizkraukles novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja, un ievērojot Aizkraukles novada domes 2021.gada 1.jūlija saistošos noteikumus Nr. 2021/1 “Aizkraukles novada pašvaldības nolikums”, Aizkraukles novada dome ir izveidojusi šādas iestādes ar struktūrvienībām: Aizkraukles novada pašvaldības Centrālā pārvalde. Tai ir šādas struktūrvienības: Kanceleja, Juridiskā nodaļa, Finanšu un grāmatvedības nodaļa, Attīstības nodaļa, Informācijas un komunikācijas tehnoloģiju nodaļa, Saimnieciskā nodaļa, Dzimtsarakstu nodaļa, Īpašumu nodaļa, Personāla nodaļa, Komunikācijas nodaļa, Tūrisma nodaļa, Uzņēmējdarbības atbalsta centrs, Aizkraukles pagasta pakalpojumu centrs.  
Aizkraukles novada pašvaldības Centrālā pārvalde ir Aizkraukles novada domes izveidota iestāde, kas nodrošina domes pieņemto lēmumu izpildi, organizē pašvaldības pārvaldību, ievērojot normatīvo aktu prasības, t.sk., bet, neaprobežojoties ar domes lēmumu projektu sagatavošanu un to virzību, administratīvo aktu izdošanu, pārvaldes vienību darba organizēšanu, atbild par normatīvo aktu ievērošanu un to piemērošanu pašvaldības darbā. 
Centrālās pārvaldes struktūrvienības,  izveido, reorganizē un likvidē novada dome. Pašvaldības administrāciju vada un tās darbu organizē pašvaldības izpilddirektora vietnieks. Aizkraukles pilsētu un Aizkraukles pagastu pārvalda Aizkraukles novada pašvaldības Centrālā pārvalde.  
Iestādes darbojas kā publisko tiesību juridiska persona. Iestāžu vadītāji ir padoti pašvaldības 
izpilddirektoram. Iestāžu nolikumus apstiprina dome, bet to struktūrvienību nolikumus apstiprina izpilddirektors. 
Kokneses apvienības pārvalde ar šādām struktūrvienībām: Bebru pagasta pakalpojumu centrs, Iršu pagasta pakalpojumu centrs. Pļaviņu apvienības pārvalde ar šādām struktūrvienībām: Klintaines pagasta pakalpojumu centrs, Vietalvas pagasta pakalpojumu centrs, Aiviekstes pagasta pakalpojumu centrs. Neretas apvienības pārvalde ar šādām struktūrvienībām: Mazzalves pagasta pakalpojumu centrs, Zalves pagasta pakalpojumu centrs, Pilskalnes pagasta pakalpojumu centrs. Jaunjelgavas apvienības pārvalde ar šādām struktūrvienībām: Daudzeses pagasta pakalpojumu centrs, Sērenes pagasta pakalpojumu centrs, Seces pagasta pakalpojumu centrs, Staburaga pagasta pakalpojumu centrs, Sunākstes pagasta pakalpojumu centrs. Skrīveru pagasta pārvalde. Aizkraukles novada Izglītības pārvalde ar šādām struktūrvienībām: Jaunjelgavas pirmskolas izglītības iestāde “Atvasīte”; Seces pirmsskolas izglītības iestāde “Vasariņa”; Daudzeses pirmsskolas izglītības iestāde “Čiekuriņš”; Pļaviņu pirmsskolas izglītības iestāde “Bērziņš”; Skrīveru pirmsskolas izglītības iestāde “Sprīdītis”; Skrīveru pirmsskolas izglītības iestāde “Saulēni”; Neretas pirmsskolas izglītības iestāde “Ziediņš”; Kokneses pirmsskolas izglītības iestāde “Gundega”; Bebru pirmsskolas izglītības iestāde “Bitīte”; Aizkraukles pirmsskolas izglītības iestāde “Saulīte”; Aizkraukles pirmsskolas izglītības iestāde “Zīlīte”; Aizkraukles pirmsskolas izglītības iestāde “Auseklītis”; Aizkraukles pagasta sākumskola; Pērses sākumskola; Bebru pamatskola; Kokneses pamatskola – attīstības centrs; Seces pamatskola; Daudzeses pamatskola; Mazzalves pamatskola; Aizkraukles novada vidusskola; Jaunjelgavas vidusskola; Andreja Upīša Skrīveru vidusskola; Neretas Jāņa Jaunsudrabiņa vidusskola; Ilmāra Gaiša Kokneses vidusskola; Pļaviņu vidusskola; Aizkraukles Mākslas skola; P. Barisona Aizkraukles Mūzikas skola; Aizkraukles novada Sporta skola; Skrīveru Mūzikas un mākslas skola; Kokneses mūzikas skola; Pļaviņu Mākslas skola; Pļaviņu Mūzikas skola; Aizkraukles novada Interešu izglītības centrs ar šādām struktūrvienībām: Jaunjelgavas Jauniešu iniciatīvu centrs, Pļaviņu Jauniešu iniciatīvu centrs “Ideja”; Aizkraukles novada Kultūras pārvalde. Aizkraukles novada centrālā bibliotēka ar šādām struktūrvienībām: Aizkraukles pagasta bibliotēka. Kokneses bibliotēka ar šādām struktūrvienībām: Iršu pagasta bibliotēka, Bebru pagasta bibliotēka. Andreja Upīša Skrīveru bibliotēka ar šādu struktūrvienību: Skrīveru bērnu bibliotēka. Neretas bibliotēka ar šādām struktūrvienībām: Neretas bērnu bibliotēka, Pilskalnes pagasta bibliotēka, Zalves pagasta bibliotēka, Zalves pagasta Sproģu bibliotēka, Mazzalves pagasta bibliotēka. Pļaviņu bibliotēka ar šādām struktūrvienībām: Gostiņu bibliotēka, Klintaines pagasta bibliotēka, E. Prūsas Vietalvas pagasta bibliotēka. Jaunjelgavas pilsētas bibliotēka ar šādām struktūrvienībām: Daudzeses pagasta bibliotēka, Sērenes pagasta bibliotēka, Seces pagasta bibliotēka, Staburaga pagasta bibliotēka, Sunākstes pagasta bibliotēka. 
Aizkraukles Kultūras centrs (iekļaujot Aizkraukles pagasta kultūras namu). Kokneses Kultūras centrs (iekļaujot Iršu un Bebru pagastu kultūras darba organizatorus). Pļaviņu Kultūras centrs (iekļaujot Klintaines, Vietalvas, Aiviekstes pagastu kultūras darba organizatorus). Skrīveru kultūras centrs. Neretas Kultūras centrs (iekļaujot Pilskalnes, Sproģu un Zalves kultūras darba organizatorus) ar šādu struktūrvienību: Mazzalves saieta nams. Jaunjelgavas Kultūras centrs ar šādām struktūrvienībām: Sērenes Tautas nams, Seces pagasta Kultūras nams, Staburaga Saieta nams, Sunākstes pagasta Saieta nams, Daudzeses pagasta Saieta nams. Aizkraukles Vēstures un mākslas muzejs ar šādām struktūrvienībām: Neretas novadapētniecības muzejs, Jāņa Jaunsudrabiņa muzejs “Riekstiņi”, Tēlnieka Voldemāra Jākobsona memoriālā māja. Aizkraukles novada Sociālais dienests. Aizkraukles novada būvvalde. Aizkraukles novada Pašvaldības policija, Aizkraukles novada Sporta centrs, Aizkraukles novada Bāriņtiesa, sociālās aprūpes centrs “Pļaviņas”, sociālās aprūpes centrs “Nereta”, aģentūra “Kokneses sporta centrs”, aģentūra “Sociālās aprūpes centrs “Ziedugravas”, Aizkraukles novada Vēlēšanu komisija. 
Saskaņā ar likumu “Par pašvaldībām” un Aizkraukles novada domes 2021. gada 1. jūlija saistošos noteikumus Nr. 2021/1 “Aizkraukles novada pašvaldības nolikums”, pašvaldības lēmējvaras funkcijas īsteno pašvaldības dome, kuras sastāvā ir 19 ievēlētie deputāti, tajā skaitā no 
deputātu vidus ievēlētais domes priekšsēdētājs un divi domes priekšsēdētāja vietnieki: domes priekšsēdētāja vietnieks attīstības un sadarbības jautājumos un domes priekšsēdētāja vietnieks tautsaimniecības un vides jautājumos. Pēc 2025. gada pašvaldību vēlēšanām, samazinoties iedzīvotāju skaitam, deputātu skaits saruka uz piecpadsmit. 

Aizkraukles novada domes deputātu sastāvs 2025. gadā (pēc vēlēšanām):
Kaspars ĀDAMS	Nacionālā apvienība “Visu Latvijai!”- “Tēvzemei un 
	Brīvībai/LNNK”
Jānis Sarmis BAJINSKIS 		Jaunā VIENOTĪBA 
Ingūna GRANDĀNE			“Latvijas attīstībai’, VIDZEMES PARTIJA
Gatis GŪTMANIS	ievēlēts no Nacionālā apvienība “Visu Latvijai!”- “Tēvzemei un Brīvībai/LNNK”, pie frakcijām un partijas nepiederošs kopš 2025.gada 25.jūnija
Ingus LAZDĀNS                               Zaļo un Zemnieku savienība, Latvijas Zaļā partija
Guntis LIBEKS 	Nacionālā apvienība “Visu Latvijai!”- “Tēvzemei un Brīvībai/LNNK”
Leons LĪDUMS 			“Latvijas attīstībai”, VIDZEMES PARTIJA
Aigars LUKSS 			Jaunā VIENOTĪBA
Aivars MIEZĪTIS 	Nacionālā apvienība “Visu Latvijai!”- “Tēvzemei un Brīvībai/LNNK”
Uģis RUBENIS 	Nacionālā apvienība “Visu Latvijai!”- “Tēvzemei un Brīvībai/LNNK”
Arvis UPĪTS 				“Latvijas attīstībai”, VIDZEMES PARTIJA
Evija VECTIRĀNE 			Zaļo un Zemnieku savienība, Latvijas Zaļā partija
Dainis VINGRIS 			“Latvijas attīstībai”, VIDZEMES PARTIJA
Andris ZĀLĪTIS 			“Latvijas attīstībai”, VIDZEMES PARTIJA
Kaspars ŽIDOVS	 “Latvijas attīstībai”, VIDZEMES PARTIJA


2025. gadā Aizkraukles novada domes pastāvīgās komitejas darbojās šādos sastāvos: Finanšu un attīstības jautājumu komiteja (17) deputātu sastāvā: Leonu LĪDUMU, Uldi DZĒRVI, Gati GŪTMANI, Ingūnu GRANDĀNI, Andri ZĀLĪTI, Elitu KAŅEPĒJU, Eviju VECTIRĀNI, Jāni Sarmi BAJINSKI, Aivaru MIEZĪTI, Daini VINGRI, Arvi UPĪTI, Eināru ZĒBERGU, Dāvi KALNIŅU, Uģi RUBENI, Gunti LIBEKU, Aigaru LUKSU, Juriju MAŠKOVU.
Izglītības, kultūras un sporta jautājumu komiteja (11) deputātu sastāvā: Uldi DZĒRVI, Gati GŪTMANI, Eviju VECTIRĀNI, Zani ROMANOVU, Jāni Sarmi BAJINSKI, Aivaru MIEZĪTI, Arvi UPĪTI, Dāvi KALNIŅU, Anitu OSTROVSKU, Aigaru LUKSU, Ingūnu GRANDĀNI. 
Sociālo jautājumu komiteja (9) deputātu sastāvā: Zani ROMANOVU, Andri ZĀLĪTI, Daini VINGRI, Eināru ZĒBERGU, Anitu OSTROVSKU, Uģi RUBENI, Gunti LIBEKU, Elitu KAŅEPĒJU, Juriju MAŠKOVU.
2025. gadā pēc pašvaldību vēlēšanām Aizkraukles novada domes pastāvīgās komitejas darbojās šādos sastāvos: Finanšu un attīstības jautājumu komiteja (15) deputātu sastāvā: Leonu LĪDUMU, Gati GŪTMANI, Ingūnu GRANDĀNI, Andri ZĀLĪTI, Eviju VECTIRĀNI, Jāni Sarmi BAJINSKI, Kasparu ĀDAMU, Aivaru MIEZĪTI, Daini VINGRI, Arvi UPĪTI, Ingu LAZDĀNU, Uģi RUBENI, Gunti LIBEKU, Aigaru LUKSU, Kasparu ŽIDOVU.
Izglītības, kultūras un sporta jautājumu komiteja (9) deputātu sastāvā: Arvi UPĪTI, Gati GŪTMANI, Eviju VECTIRĀNI, Leonu LĪDUMU, Daini VINGRI, Kasparu ŽIDOVU, Jāni Sarmi BAJINSKI, Aivaru MIEZĪTI, Kasparu ĀDAMU.
Sociālo jautājumu komiteja (9) deputātu sastāvā: Evija VECTIRĀNI, Ingūnu GRANDĀNI, Andri ZĀLĪTI, Daini VINGRI, Uģi RUBENI, Gunti LIBEKU, Aigaru LUKSU, Kasparu ŽIDOVU, Gati GŪTMANI.

Laika posmā no 2025. gada 1. janvāra līdz 2025. gada 31. decembrim notikušas: 8 Finanšu un attīstības jautājumu komitejas sēdes (izskatīti 410 jautājumi); 9 Izglītības, kultūras un sporta jautājumu komitejas sēdes (izskatīti 42 jautājumi); 8 Sociālo jautājumu komitejas sēdes (izskatīti 23 jautājumi); 4 Apvienoto komiteju sēdes (172 izskatīti  jautājumi) 19 domes sēdes (pieņemti 768 lēmumi). 
Laika posmā no 2024. gada 1. janvāra līdz 2024. gada 31. decembrim Aizkraukles novada pašvaldībā tika izveidotas un darbojās šādas pastāvīgās komisijas: Aizkraukles novada domes Administratīvo jautājumu komisija; Aizkraukles novada domes Pedagoģiski medicīniskā komisija; Aizkraukles novada domes Iepirkumu komisija; Aizkraukles novada domes Interešu izglītības programmu un mērķdotācijas sadales komisija; Aizkraukles novada domes Interešu izglītības un pieaugušo neformālās izglītības programmu licencēšanas komisija; Aizkraukles novada domes Zemes lietu komisija; Aizkraukles novada domes Dzīvokļu komisija; Aizkraukles novada domes Izsoles komisija; Aizkraukles novada domes Civilās aizsardzības komisija; Aizkraukles novada domes Attīstītības komisija; Aizkraukles novada domes Ētikas komisija; Aizkraukles novada domes Medību koordinācijas komisija; Aizkraukles novada domes Sporta komisija; Aizkraukles novada domes Jaunatnes lietu komisija; Aizkraukles novada domes Zvejas licencēšanas komisija; Aizkraukles novada domes Objektu apsekošanas un mantas vērtēšanas komisija; Aizkraukles novada domes bērnu tiesību aizsardzības sadarbības grupa; Aizkraukles novada domes Koku ciršanas atļaujas izsniegšanas komisija; Aizkraukles novada domes Komisija darījumiem ar lauksaimniecības zemi; Aizkraukles novada domes Administratīvo aktu strīdu komisija.


5. [bookmark: _Toc201145440]PAŠVALDĪBAS JURIDISKAIS STATUSS, ORGANIZĀCIJA UN FUNKCIJAS
Juridiskais statuss un organizācija
Saskaņā ar Pašvaldību likumu publisko tiesību jomā pašvaldību kompetencē ir šajā un citos likumos noteiktās autonomās funkcijas, deleģētās valsts pārvaldes funkcijas un uzdevumi, kuru izpilde likumā noteiktajā kārtībā nodota pašvaldībām, kā arī autonomās funkcijas, kuras tiek īstenotas kā brīvprātīgās iniciatīvas.  
Pašvaldības iedzīvotāju pārstāvību nodrošina to ievēlēts pašvaldības lēmējorgāns – novada dome, kas pieņem lēmumus, nosaka pašvaldības institucionālo struktūru, lemj par autonomo funkciju un brīvprātīgo iniciatīvu īstenošanu un par kārtību, kādā nodrošina pašvaldībai deleģēto valsts pārvaldes funkciju un pārvaldes uzdevumu izpildi, izstrādā un izpilda pašvaldības budžetu. 
Pašvaldības dome atbilstoši kompetencei ir atbildīga par pašvaldības institūciju tiesisku darbību un finanšu līdzekļu izlietojumu.  

Pašvaldības būtiskākās funkcijas
· organizēt iedzīvotājiem komunālos pakalpojumus neatkarīgi no tā, kā īpašumā atrodas dzīvojamais fonds;  
· gādāt par savas administratīvās teritorijas labiekārtošanu un sanitāro tīrību; 
· noteikt kārtību, kādā izmantojami publiskā lietošanā esošie meži un ūdeņi;  
· gādāt par iedzīvotāju izglītību;  
· rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību;  
· nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu;  
· nodrošināt iedzīvotājiem sociālo palīdzību (sociālo aprūpi);  
· gādāt par aizgādnību, aizbildnību, adopciju un bērnu personisko un mantisko tiesību un interešu aizsardzību;  
· sniegt palīdzību iedzīvotājiem dzīvokļa jautājumu risināšanā; 
· sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu; 
· izsniegt atļaujas un licences komercdarbībai, ja tas paredzēts likumos;  
· piedalīties sabiedriskās kārtības nodrošināšanā, apkarot žūpību un netiklību; 
· saskaņā ar attiecīgās pašvaldības teritorijas plānojumu noteikt zemes izmantošanas un apbūves kārtību; 
· nodrošināt savas administratīvās teritorijas būvniecības procesa tiesiskumu; 
· veikt civilstāvokļa aktu reģistrāciju;  
· savākt un sniegt valsts statistikai nepieciešamās ziņas;  
· veikt nepieciešamos pasākumus domes vēlēšanās;  
· piedalīties civilās aizsardzības pasākumu nodrošināšanā; 
· organizēt sabiedriskā transporta pakalpojumus;  
· organizēt pedagoģisko darbinieku tālākizglītību un izglītības metodisko darbu;  
· veikt attiecīgajā administratīvajā teritorijā dzīvojošo bērnu uzskaiti;  
· īstenot bērnu tiesību aizsardzību attiecīgajā administratīvajā teritorijā.

Centrālās pārvaldes, domes, komiteju un komisiju darba nodrošināšana 
Domes darba organizatorisko, administratīvo un tehnisko apkalpošanu nodrošina Aizkraukles novada pašvaldības Centrālās pārvaldes Kanceleja (turpmāk – Kanceleja). Kanceleja nodrošina pašvaldības dokumentu pārvaldību, organizē domes un komiteju darba procesu, nodrošina dzīvesvietas deklarēšanas funkciju izpildi, valsts un pašvaldības pakalpojumu pieejamību iedzīvotājiem, kā arī īsteno klientu apkalpošanas un citas pašvaldības darbības nodrošināšanai nepieciešamās atbalsta funkcijas.
Domes un komiteju darba nodrošināšana
Atbilstoši Pašvaldību likumā noteiktajai domes un pastāvīgo komiteju darba organizācijas kārtībai Kanceleja 2025. gadā nodrošināja pilnu domes un komiteju darba administratīvo un tehnisko atbalstu – no sēžu darba kārtību sagatavošanas un izsludināšanas līdz pieņemto lēmumu un sēžu protokolu noformēšanai un uzskaitei.
Saskaņā ar Aizkraukles novada pašvaldības nolikumu un domes darba reglamentu domes un pastāvīgo komiteju sēžu sagatavošana un norise tiek nodrošināta elektroniskajā dokumentu vadības sistēmā. Deputātiem un ziņotājiem lēmumu projekti, tiem pievienotie dokumenti un uzziņas materiāli pieejami digitālā formātā, tādējādi samazinot papīra dokumentu apriti un veicinot efektīvāku informācijas apriti.
Īstenojot Paziņošanas likuma un citu dokumentu apriti regulējošo normatīvo aktu prasības, Kanceleja nodrošināja domes lēmumu, sēžu protokolu izrakstu un citu dokumentu nosūtīšanu adresātiem un oficiālo paziņošanu. Dokumentu apritē prioritāri tika izmantoti elektroniskie saziņas līdzekļi – oficiālā elektroniskā adrese (e-adrese) un elektroniski parakstītu dokumentu aprite.
Pārskata periodā no 2025. gada 1. janvāra līdz 31. decembrim Aizkraukles novada domes deputāti, īstenojot Pašvaldību likumā noteiktās pilnvaras, komiteju un domes sēdēs izskatīja pašvaldības darbībai nozīmīgus jautājumus un pieņēma lēmumus. Kanceleja nodrošināja nepieciešamo organizatorisko un tehnisko atbalstu šādam sēžu darba apjomam:
• Finanšu un attīstības jautājumu komiteja – 8 sēdes, kurās izskatīti 410 jautājumi;
• Izglītības, kultūras un sporta jautājumu komiteja – 9 sēdes, kurās izskatīti 42 jautājumi;
• Sociālo jautājumu komiteja – 8 sēdes, kurās izskatīti 23 jautājumi;
• Apvienotās komiteju sēdes – 4 sēdes, kurās izskatīti 172 jautājumi;
• domes sēdes – 19 sēdes, kurās pieņemti 768 lēmumi.
Kopumā pārskata gadā komitejās tika izskatīti 647 jautājumi, savukārt dome pieņēma 768 lēmumus, nodrošinot pašvaldības autonomo funkciju izpildi un novada attīstībai nepieciešamo lēmumu pieņemšanu.
Saistošo noteikumu izstrādes un publicēšanas nodrošināšana
Saskaņā ar Pašvaldību likumu un Oficiālo publikāciju un tiesiskās informācijas likumu pašvaldības saistošie noteikumi iegūst vispārsaistošu spēku pēc to publicēšanas oficiālajā izdevumā „Latvijas Vēstnesis”. Kanceleja nodrošināja domes pieņemto saistošo noteikumu un to grozījumu virzību, noformēšanu, publicēšanas procesu un uzskaiti.
Pārskata gadā dome pieņēma 25 saistošos noteikumus, no kuriem 16 bija grozījumi iepriekš izdotajos saistošajos noteikumos. Tas apliecina pašvaldības normatīvā regulējuma regulāru pilnveidošanu un pielāgošanu gan ārējo normatīvo aktu izmaiņām, gan novada attīstības vajadzībām un iedzīvotāju interesēm.
2025. gadā pieņemtie un aktualizētie saistošie noteikumi aptvēra plašu pašvaldības autonomo funkciju loku, tostarp sociālās palīdzības un sociālo pakalpojumu nodrošināšanu, budžeta plānošanu, mājokļu politiku, sabiedrības līdzdalības veicināšanu, atbalstu personām ar funkcionēšanas ierobežojumiem, pašvaldības institucionālās darbības regulējumu un citas novada attīstībai nozīmīgas jomas.
Detalizēts 2025. gadā pieņemto un aktualizēto saistošo noteikumu pārskats: 
· 23.01.2025.  Nr. 2025/1  Par Aizkraukles novada pašvaldības budžetu 2025. gadam (LV, 29.01.2025., stājas spēkā 30.01.2025.)
· 23.01.2025.| Nr. 2025/2| Grozījums Aizkraukles novada domes 2021. gada 21. oktobra saistošajos noteikumos Nr.2021/15 “Par Aizkraukles novada pašvaldības atbalstu audžuģimenēm” (LV 06.02.2025., stājas spēkā 01.03.2025)
· 23.01.2025.  Nr. 2025/3| Par aprūpes mājās pakalpojumu bērniem un jauniešiem ar invaliditāti Aizkraukles novadā apstiprināšanu (Precizētie SN LV, 07.03.2025., stājas spēkā 08.03.2025.)
· 20.02.2025.| Nr. 2025/74| Par kārtību, kādā tiek izsniegta atļauja vīna, raudzēto dzērienu, starpproduktu vai pārējo alkoholisko dzērienu ražošanai mazā alkoholisko dzērienu darītavā Aizkraukles novadā (LV, 26.02.2025., stājas spēkā 27.02.2025.)
· 20.02.2025.  Nr. 2025/76  Par Aizkraukles novada domes 23.01.2025. saistošo noteikumu Nr. 2025/3 “Par aprūpes mājās pakalpojumu bērniem un jauniešiem ar invaliditāti Aizkraukles novadā” precizēšanu (LV, 07.03.2025., stājas spēkā 08.03.2025.)
· 21.03.2025.  Nr. 2025/119  Par saistošo noteikumu Nr.2025/6 “Grozījumi Aizkraukles novada domes 2023. gada 19. oktobra saistošajos noteikumos Nr. 2023/17 "Par Aizkraukles novada pašvaldības materiālajiem pabalstiem” apstiprināšanu
· 21.03.2025.  Nr. 2025/120| Par saistošo noteikumu Nr. 2025/7 "Aizkraukles novada pašvaldības sabiedrības līdzdalības budžeta projektu konkursa nolikums" apstiprināšanu (LV, 25.03.2025., stājas spēkā 26.03.2025.)
· 17.04.2025. Nr. 2025/225| Par saistošo noteikumu Nr. 2025/8 „Grozījumi Aizkraukles novada domes 2025.gada 23.janvāra saistošajos noteikumos Nr. 2025/1 “Par Aizkraukles novada pašvaldības budžetu 2025.gadam” apstiprināšanu (LV, 28.04.2025., stājas spēkā 29.04.2025.)
· 17.04.2025. Nr. 2025/226  Par saistošo noteikumu Nr. 2025/9 “Grozījumi Aizkraukles novada domes 2023.gada 20.jūlija saistošajos noteikumos Nr. 2023/11 “Par Aizkraukles novada pašvaldības īpašumā vai valdījumā esošo dzīvojamo telpu īres maksas noteikšanas kārtību”” apstiprināšanu (LV, 28.04.2025., stājas spēkā 29.04.2025.)
· 21.05.2025. Nr. 2025/294 | Par atbalsta pasākumiem mājokļa vides pielāgošanai personām ar funkcionēšanas ierobežojumiem Aizkraukles novadā apstiprināšanu (LV, 12.06.2025., stājas spēkā 01.01.2026.)
· 21.05.2025. Nr. 2025/295  Par saistošo noteikumu Nr. 2025/11 “Grozījumi Aizkraukles novada domes 2021.gada 17.novembra saistošajos noteikumos Nr.2021/19 “Par palīdzību dzīvokļa jautājumu risināšanā Aizkraukles novadā”” apstiprināšanu (LV 02.06.2025., stājas spēkā 03.06.2025.)
· 19.06.2025. Nr. 2025/342  Par saistošo noteikumu Nr. 2025/12 “Grozījumi Aizkraukles novada domes 2024.gada 20.jūnija saistošajos noteikumos Nr.2024/11 “Aizkraukles novada pašvaldības nolikums” apstiprināšanu (LV, 25.06.2025., stājas spēkā 26.06.2025.)
· 24.07.2025. Nr. 2025/419  Par saistošo noteikumu Nr. 2025/13 “Par Aizkraukles novada pašvaldības medību tiesību piešķiršanas kārtību” apstiprināšanu (LV 06.08.2025., piemērojams ar 01.08.2025.)
· 24.07.2025. Nr. 2025/420  Par saistošo noteikumu Nr. 2025/14 "Grozījumi Aizkraukles novada domes 2024.gada 18.aprīļa saistošajos noteikumos Nr. 2024/6 “Par sociālo pakalpojumu sniegšanas kārtību Aizkraukles novadā” apstiprināšanu (LV 14.08.2025., stājas spēkā 15.08.2025.)
· 21.08.2025. Nr. 2025/460  Par saistošo noteikumu Nr. 2025/16 „Grozījumi Aizkraukles novada domes 2025.gada 23.janvāra saistošajos noteikumos Nr.2025/1 “Par Aizkraukles novada pašvaldības budžetu 2025.gadam” apstiprināšanu (LV 25.08.2025., stājas spēkā 26.08.2025.)
· 21.08.2025. Nr. 2025/461  Par saistošo noteikumu Nr. 2025/17 Grozījumi Aizkraukles novada domes 2024.gada 15.februāra saistošajos noteikumos Nr.2024/2 “Aizkraukles novada Iedzīvotāju padomes nolikums”” apstiprināšanu
· 25.09.2025. Nr. 2025/514| Par saistošo noteikumu Nr. 2025/18 “Grozījums Aizkraukles novada domes 2025. gada 21. maija saistošajos noteikumos Nr. 2025/10 “Par atbalsta pasākumiem mājokļa vides pielāgošanai personām ar funkcionēšanas ierobežojumiem Aizkraukles novadā” apstiprināšanu (LV 07.10.2025., stājas spēkā 08.10.2025.)
· 23.10.2025. Nr. 2025/607  Par saistošo noteikumu Nr. 2025/19 “Aģentūras „Sociālās aprūpes centrs „Ziedugravas”” maksas pakalpojumu cenrādis” apstiprināšanu (LV, 28.10.2025., stājas spēkā 01.01.2026.)
· 20.11.2025. Nr. 2025/663  Par saistošo noteikumu Nr.  2025/21 "Grozījumi Aizkraukles novada domes 2024.gada 16.maija saistošajos noteikumos Nr. 2024/9 “Par mājas (istabas) dzīvnieku turēšanu Aizkraukles novadā” apstiprināšanu (LV, 25.11.2025., stājas spēkā 26.11.2025.)
· 20.11.2025. Nr. 2025/664 Par saistošo noteikumu Nr.2025/20 “Grozījumi Aizkraukles novada domes 2021.gada 17.novembra saistošajos noteikumos Nr.2021/19 “Par palīdzību dzīvokļa jautājumu risināšanā Aizkraukles novadā”” apstiprināšanu (LV 12.12.2025., stājas spēkā 01.01.2026.)
· 18.12.2025.  Nr. 2025/712  Par saistošo noteikumu Nr. 2025/23 „Grozījumi Aizkraukles novada domes 2025.gada 23.janvāra saistošajos noteikumos Nr.2025/1 “Par Aizkraukles novada pašvaldības budžetu 2025.gadam” apstiprināšanu (LV, 29.12.2025., stājas spēkā 30.12.2025.)
· 18.12.2025. Nr. 2025/713  Par saistošo noteikumu Nr. 2025/24 “Par Aizkraukles novada pašvaldības materiālajiem pabalstiem” apstiprināšanu (LV 20.01.2026., stājas spēkā 01.02.2026.)
· 18.12.2025. Nr. 2025/714  Grozījumi Aizkraukles novada domes 2021. gada 21. oktobra saistošajos noteikumos Nr. 2021/15 "Par Aizkraukles novada pašvaldības atbalstu audžuģimenēm" apstiprināšanu (LV, 16.01.2026., piemērojams ar 01.01.2026.)
· 18.12.2025. Nr. 2025/715  Par saistošo noteikumu Nr. 2025/26 “Grozījumi Aizkraukles novada domes 2021.gada 21.oktobra saistošajos noteikumos Nr.2021/12 “Par augstas detalizācijas topogrāfiskās informācijas aprites kārtību un izcenojumiem Aizkraukles novadā”” apstiprināšanu (LV 29.12.2025., stājas spēkā 01.01.2026.)
· 18.12.2025.  Nr. 2025/720 Par saistošo noteikumu Nr. 2025/27 “Grozījumi Aizkraukles novada domes 2024.gada 20.jūnija saistošajos noteikumos Nr.2024/11 “Aizkraukles novada pašvaldības nolikums”” apstiprināšanu (LV 29.12.2025., stājas spēkā 30.12.2025.)
Dokumentu aprite un digitālā pārvaldība
Kanceleja nodrošina vienotu un centralizētu dokumentu pārvaldības sistēmas darbību pašvaldībā, veicot dokumentu reģistrāciju, apriti, uzskaiti un glabāšanu atbilstoši normatīvo aktu prasībām.
Lietvedības jomā 2025. gadā saglabājās augsta dokumentu aprites intensitāte. Centrālā pārvaldē reģistrēti 4624 saņemtie dokumenti, 4734 iesniegumi, sagatavoti un nosūtīti 5058 dokumenti, kā arī izsniegtas 463 izziņas. Salīdzinājumā ar iepriekšējo gadu būtiski pieaudzis reģistrēto līgumu skaits.
	Dokumentu veidi
	2024. gads
	2025. gads
	Dinamika

	Reģistrētie saņemtie dokumenti
	4223
	4624
	+9,5 %

	Reģistrētie saņemtie iesniegumi
	5053
	4734
	-6,3 %

	Sagatavotie un nosūtītie dokumenti
	5047
	5058
	+0,2 %

	Sagatavotās un izsniegtās izziņas
	430
	463
	+7,7 %

	Reģistrētie līgumi
	1582
	2003
	+26,6 %



Dokumentu aprites rādītāji liecina par stabilu pašvaldības administratīvo darbību. Īpaši izceļams reģistrēto līgumu skaita pieaugums par 26,6 %, kas saistāms ar aktīvu projektu īstenošanu, pakalpojumu nodrošināšanu un saimnieciskās darbības procesu organizēšanu.
2025. gadā Kanceleja turpināja veicināt elektronisko dokumentu apriti un digitālo pakalpojumu izmantošanu. Iedzīvotājiem un juridiskajām personām tika nodrošināta iespēja iesniegt dokumentus un saņemt pakalpojumus attālināti, izmantojot oficiālo elektronisko adresi (e-adresi), portālu Latvija.lv, elektronisko pastu un pašvaldības tīmekļvietnē pieejamos e-pakalpojumus un mobilo aplikāciju. 
Elektroniskās dokumentu aprites plašāka izmantošana veicināja efektīvāku dokumentu apstrādi, samazināja papīra dokumentu apriti un nodrošināja operatīvāku saziņu ar iedzīvotājiem, uzņēmējiem un sadarbības partneriem.
Valsts un pašvaldības vienoto klientu apkalpošanas centru darbība
Pašvaldības un valsts pakalpojumu pieejamību, kā arī klātienes atbalstu iedzīvotājiem visā Aizkraukles novada teritorijā nodrošina Kancelejas pārraudzībā esošais Valsts un pašvaldības vienoto klientu apkalpošanas centru (VPVKAC) tīkls. Pārskata gadā novadā darbojās 19 VPVKAC, nodrošinot pakalpojumu pieejamību visās novada pilsētās un pagastos.
VPVKAC darbojas pēc vienas pieturas aģentūras principa, vienuviet nodrošinot gan valsts pārvaldes, gan pašvaldības pakalpojumu pieejamību. Centru darbinieki sniedz konsultācijas par pašvaldības pakalpojumiem, to saņemšanas kārtību, nepieciešamajiem dokumentiem un piemērojamām maksām, pieņem iesniegumus, nodrošina dokumentu apriti un palīdz iedzīvotājiem izmantot digitālos pakalpojumus.
Atbilstoši noslēgtajiem sadarbības līgumiem VPVKAC nodrošina arī valsts pārvaldes pakalpojumu pieejamību un konsultācijas par dažādu valsts iestāžu pakalpojumiem, tostarp Valsts ieņēmumu dienesta, Valsts zemes dienesta, Lauksaimniecības datu centra, Būvniecības valsts kontroles biroja, Nacionālā veselības dienesta, Valsts darba inspekcijas, Lauku atbalsta dienesta, Uzņēmumu reģistra, Sociālās integrācijas valsts aģentūras, Veselības un darbspēju ekspertīzes ārstu valsts komisijas un Valsts sociālās apdrošināšanas aģentūras pakalpojumu saņemšanā.
VPVKAC darbinieki sniedz arī praktisku atbalstu valsts pārvaldes digitālo pakalpojumu izmantošanā, tostarp e-adreses aktivizēšanā un darbā ar portālu Latvija.lv.
Pašvaldības funkciju nodrošināšanas ietvaros VPVKAC pieņem un reģistrē iedzīvotāju iesniegumus, nodrošina dokumentu apriti starp pašvaldības institūcijām un iedzīvotājiem, kā arī veic dzīvesvietas deklarēšanas un citas normatīvajos aktos noteiktās reģistrācijas funkcijas.
Kopumā 2025. gadā Kanceleja nodrošināja nepārtrauktu domes, komiteju un pašvaldības administratīvo procesu darbību, efektīvu dokumentu pārvaldību, normatīvās bāzes aktualizēšanu, digitālo risinājumu attīstību un iedzīvotājiem pieejamu klientu apkalpošanu visā Aizkraukles novada teritorijā. Kancelejas darbība sekmēja kvalitatīvu pašvaldības funkciju izpildi, efektīvu pārvaldību un iedzīvotājiem pieejamu pakalpojumu nodrošināšanu.

Iedzīvotāju informēšana un sabiedrības iesaiste pašvaldībā notiekošajos procesos
Aizkraukles novada pašvaldības Centrālās pārvaldes Komunikācijas nodaļa 2025. gadā iedzīvotājiem nodrošināja iespējas saņemt daudzveidīgu un pilnvērtīgu informāciju par domes pieņemtajiem lēmumiem, pašvaldības dzīves norisēm un aktualitātēm. 

Iedzīvotāju informēšanai tika izmantoti visi pašvaldībai pieejamie komunikācijas kanāli. Informatīvais izdevums “Aizkraukles Novada Vēstis” tika izdots 10 reizes 12 – 16 lapaspušu apjomā 12 000 eksemplāru lielā metienā un bez maksas tika nogādāts iepriekš pieteikto mājsaimniecību pastkastītēs, pieejams līdzņemšanai pašvaldība iestādēs, piemēram, bibliotēkās un . Informatīvais izdevums bija pieejams bibliotēkās, klientu apkalpošanas centros un citās pašvaldības iestādēs, kā arī digitālā formātā lasāms pašvaldības tīmekļvietnē www.aizkraukle.lv, kur ir pieejams arī iepriekšējo informatīvā izdevuma numuru arhīvs. Iedzīvotāji par dažādām aktualitātēm tika informēti arī oficiālajā tīmekļvietnē www.aizkraukle.lv, iestāžu un kapitālsabiedrību tīmekļvietnēs, digitālās komunikācijas sociālo tīklu kontos (Facebook, Instagram, YouTube).

 Saskaņā ar Google Analytics datiem pašvaldības tīmekļvietnes aizkraukle.lv lietotāju skaits 2025. gadā bija 69 942 (2024. gadā ‒ 71 394), lapu skatījumu skaits ‒  569 124 (2023. gadā ‒ 579 745). 
Pēc Meta Business Suite datiem, pašvaldības Facebook profila skatījumu skaits 2025. gadā bija 6 990 361, Instagram ‒ 56 989, Tiktok saņemtas 900 atzīmes “Patīk”, bijuši  39 304 skatījumi. 
Pašvaldības profiliem sociālajos tīklos 2025. gadā bija 11 778 sekotāji (2024. gadā ‒ 11 409). Sekotāji sociālo tīklu vietnēs: Facebook – 9625, Instagram –1649, YouTube – 492, bet TikTok, kur pašvaldības konts tika izveidots 2023. gadā – 1155 sekotāji. 
Rūpējoties, lai Aizkraukles novada iedzīvotāji iespēju robežās saņemtu atbildes uz viņus interesējošiem jautājumiem un nodrošinātu domes darba caurspīdīgumu atbilstoši Pašvaldību likumam, kas stājās spēkā 2023. gada 1. janvārī, no 2023. gada janvāra visas domes sēdes notiek tiešsaistes režīmā. Kopš 2023. gada janvāra Finanšu un attīstības jautājumu, Sociālo jautājumu un Izglītības, kultūras un sporta jautājumu komitejas sēžu audioieraksti un protokoli ir pieejami Aizkraukles novada pašvaldības tīmekļvietnē aizkraukle.lv, dodot iespēju novada iedzīvotājiem gūt ieskatu par visiem komitejās diskutētajiem aktuālajiem jautājumiem, kas tiek virzīti uz domes sēdi tālākai lēmumu pieņemšanai. 
2025. gadā tika uzturēts 2022. gadā izveidotais fotoattēlu uzglabāšanas un apmaiņas vietnes Flickr konts, dodot iespēju iedzīvotājiem lejuplādēt interesējošās fotogrāfijas to oriģinālajā izmērā, ieskaitot augstas izšķirtspējas kvalitatīvus fotoattēlus. Iespēju 2025.gadā  izmantojuši 2637 unikālie skatītāji.  
2023. gada pavasarī tika izveidota jauna platforma komunikācijai ar iedzīvotājiem – Aizkraukles novada pašvaldības mobilā lietotne “Aizkraukles novads”, kura ir ērti pieejama un izmantojama ikviena iedzīvotāja viedtālrunī. 2023. gada beigās mobilo aplikāciju lietoja jau vairāk nekā 1000 iedzīvotāju, savukārt 2025. gadā lietotāju skaits pieaudzis līdz 1556 iedzīvotājiem.
Mobilās lietotnes sadaļā “Ziņo pašvaldībai” novada iedzīvotāji aktīvi izmanto iespēju no sava viedtālruņa sūtīt ierosinājumus pašvaldībai un ziņot par dažādām nebūšanām vai nepieciešamajiem uzlabojumiem, ievietojot arī fotoattēlus no notikuma vietas. Kopš 2023. gada 21. marta līdz gada beigām iedzīvotāji mobilajā lietotnē veikuši 299 ierakstus, uzdodot jautājumus un izsakot savu viedokli par dažādiem sev aktuāliem jautājumiem, savukārt 2025. gadā tika veikti jau 323 ieraksti. 
Komunikācijas nodaļa mobilajā lietotnē visa gada laikā ir sniegusi atbildes uz iedzīvotāju jautājumiem un ierosinājumiem, savukārt sadaļā “Pasākumi” regulāri tika ievietota jaunākā informācija par gaidāmajiem kultūras, sporta un citiem pasākumiem, bet sadaļā “Piedāvājumi” tika aktualizēta informācija par pašvaldības iestāžu un novada uzņēmumu piedāvājumiem. Mobilā aplikācija ar iedzīvotājiem veicinājusi divvirziena komunikāciju un efektīvāku informēšanu par pašvaldības un uzņēmēju sniegtajiem pakalpojumiem. 
2025. gadā tika sekmēta sadarbība ar nacionālā un reģionālā mēroga televīzijām, tajā skaitā ar Re:TV un TV3, laikrakstiem un “Latvijas Radio”, nevalstiskajām sabiedriskajām organizācijām un citām sabiedrības grupām.
2025. gadā Komunikācijas nodaļa sagatavoja informāciju dažādiem plašsaziņas medijiem, kā arī pašvaldības pārstāvji tiem snieguši komentārus par aktuāliem novada dzīves jautājumiem. Komunikācijas nodaļa 2025. gadā plānoja un īstenoja sabiedrisko attiecību kampaņas, organizēja iedzīvotāju aptauju, pašvaldības vadības un nozaru speciālistu tikšanās ar iedzīvotājiem. 
Lai īstenotu iekšējo komunikāciju, Komunikācijas nodaļa proaktīvi sadarbojās ar visām pašvaldības Centrālās pārvaldes nodaļām, iestādēm un kapitālsabiedrībām un komunicēja par sabiedrībai nozīmīgiem jautājumiem, kā arī sniedza atbalstu būtisku jautājumu un notikumu atspoguļošanā plašsaziņas medijiem un digitālajā komunikācijā sociālo tīklu kontos.

Novads kultūras jomā
Saskaņā ar Aizkraukles novada ilgtspējīgas attīstības stratēģiju 2021.-2034.gadam, kultūras pārvalde pārrauga kultūras jomu virzoties uz stratēģijas 1.stratēģisko mērķi “Attīstīt kvalitatīvu dzīves telpu, vidi un pakalpojumus” (SM 1) un 2.startēģisko mērķi “Veidot aktīvu un veselu sabiedrību” (SM 3), kā arī šajā dokumentā definētajām prioritātēm:  ērta, zaļa, droša un radoša vide (IP 1); pakalpojumu kvalitāte un pieejamība (IP 2); atvērta, aktīva un izglītota sabiedrība (IP 4). Kultūras pārvaldes darbības mērķi saskan ar stratēģijas virzību: nodrošināt līdzsvarotu kultūras nozares attīstību visā novada teritorijā; apzināt un apkopot novada kultūras resursus, veicinot to racionālu izmantošanu, saglabāšanu un popularizēšanu; attīstīt sabiedrības iesaistes mehānismus kultūras procesos, veicinot radošumu; veicināt novada tēla atpazīstamību, vienotu identitāti un lokālpatriotismu.
Virzoties uz SM 1 / IP1 un IP 2, tiek nodrošināta kultūras iestāžu darbība un koordinācija. Aizkraukles novada Kultūras pārvaldei ir metodiskā kultūras centra statuss un tā pārrauga  kultūras jomas pakalpojumus ko sniedz  41 pašvaldības kultūras institūcija: 6 bibliotēkas ar 17 struktūrvienībām, 4 muzejus,  6 kultūras centri ar 5 struktūrvienībām. Kopumā pašvaldības kultūras sektorā strādā ap 260 darbinieku.
Noorganizēti 5 semināri kultūras darbiniekiem, 1 seminārs mantojuma objektu īpašniekiem, 2 deju kolektīvu vadītājiem, 8 semināri bibliotekāru darbiniekiem, 2 kultūras darbinieku pieredzes apmaiņas ar Gulbenes un Jēkabpils novadiem.
Izmaiņas struktūrā: 2025.gadā nav notikušas izmaiņas kultūras nozares pārvaldības un iestāžu struktūrā.
Komunikācija: par kultūras piedāvājumu iedzīvotāji tiek regulāri informēti pašvaldības oficiālajā vietnē aizkraukle.lv, tūrisma vietnē visitaizkraukle.lv, pašvaldības mobilajā aplikācijā, pašvaldības un iestāžu sociālo tīklu kontos un Aizkraukles novada informatīvajā izdevumā. 
Virzoties uz jaunām darba formām, 2024. gadā atklāta Koprades telpa, kurā kultūras pārvaldes darbiniekiem notiek darbs kopā ar tūrisma, uzņēmējdarbības un komunikācijas speciālistiem, sniedzot atbalstu kultūras institūcijām, NVO un dažādām kultūras iniciatīvām. 
Kultūras norises: 2025. gadā kultūras centros noorganizēti 918 pasākumi kultūras pasākumi, ko apmeklēja 89968 (85 000 2022. g) apmeklētāju. Notikuši vairāki novadu vienojoši pasākumi: garīgās mūzikas festivāls “Soli Deo Gloria”, Aizkrauklē; Sēlijas tūrisma sezonas atklāšana Staburagā, Baltu vienības diena Jaunjelgavā. 
Jaunjelgavas kultūras centrs realizējis VKKF Sēlijas kultūras programmas projektu “Sēļu bolsam navaid gōls” piesaistot 3 987,00 eiro.






Visas novada bibliotēkas ir akreditētas, kopējais patstāvīgo lasītāju skaits ir audzis nedaudz no 8647 2024. gadā uz 8719, kopumā bibliotēkās bijuši 98036 fiziski apmeklējumi, kas ir mazāk par 2024 gada rādītāju -  129 811 apmeklētāju, bet vērojams palielinājums 3 gadu periodā (95069  2022. gadā), virtuālo apmeklējumu skaits ir 1084920 (1 270 296 2024.g /17080 2022. g.),  un kopā izsniegtas 219279 vienības (244 654 2024. g.)






Precīzāki kultūras iestāžu darbības dati pieejami portālā kultūrasdati.lv

Aizkraukles vēstures un mākslas muzejs realizējis VKKF atbalstītu projektu un ir veikta pastāvīgās ekspozīcijas atjaunošana piesaistot līdzekļus 25 000,00 eiro apmērā. Neretas novadpētniecības muzejā izveidota jauna vēsturiskā ekspozīcija.

Starptautiskā sadarbība: 2025.gadā noslēgts sadarbības līgums ar Rivnes pašvaldību Ukrainā, notikusi delegāciju apmaiņa pilsētu svētkos ar citām partnerpilsētām, kā arī atzīmēta 20 gadu sadarbības jubileja ar  Kiškunhalašas pilsētu Ungārijā. Sadarbībā ar Biržiem, Akmeni un Pakruoji Lietuvā kopīgi noorganizēts Starptautisks pasākums Baltu vienības diena Jaunjelgavā ar abu valstu parlamentu pārstāvju piedalīšanos. Uzsākts darbs pie projekta “Kultūras logi” kopā ar Slavutičas Ukrainā  kultūras un izglītības darbiniekiem

Virzoties uz SM 1 IP 3 sabiedrība tiek iesaistīta tautas mākslas procesos un Dziesmu svētku kustības nepārtrauktībā. Kultūras centros darbojas 101 amatiermākslas kolektīvs – 8 kori, 12 vokālie ansambļi, 19 pieaugušo  deju kolektīvi, 11 bērnu deju kolektīvi, 10 amatierteātri, 9 dažādu stilu  deju kolektīvi,  3 folkloras kopas, 2 tautas mūzikas kapelas,  2 pūtēju orķestri, 4 lietišķās mākslas studijas un 21 dažādu stilu mūzikas jomas kolektīvi, kuriem tiek nodrošināta darbība un atalgojums vadītājiem.
Aizkraukles novada Kultūras pārvalde 2025. gadā sastādīja un izdeva grāmatu "Caur sidraba birzi iet", kurā ietverts vēsturisks apskats par Dziesmu svētku kustības pirmssākumiem Aizkraukles novadā un Dziesmu svētku 150 - gades dalībnieku atmiņu stāsti un foto liecības. 

2025. gada lielākais notikums bija novada bērnu un jauniešu amatiermākslas kolektīvu dalība  XIII Latvijas Skolu jaunatnes dziesmu un deju svētkos, kuros piedalījās 33 630 bērnu un jauniešu, vairāk nekā 600 Aizkraukles novada bērnu un jauniešu no 34 kolektīviem. 12 novada deju kolektīvi piedalījās Vidējās paaudzes svētkos Salaspilī. 4 folkloras kopas un 2 tautas mūzikas ansambļi piedalījās Starptautiskajā folkloras festivālā “Baltica”, kurā piedalījās 250 folkloras kopu, etnogrāfisko ansambļu no trijām Baltijas valstīm.

Virzoties uz SM 3, IP 4, notiek darbs ar nevalstisko sektoru un tiek organizēti izglītojoši pasākumi, sabiedrība tiek iesaistīta kultūrvēsturiskā mantojuma saglabāšanā. 
Turpinot pildīt Aizkraukles novada pašvaldības abpusēji parakstīto Sadarbības memorandu NVO jomā, tika īstenoti vairāki atbalsta pasākumi NVO sektoram:
· noorganizēts Aizkraukles novada iedzīvotāju līdzdalības forums “Drošas kopienas”, sadarbībā ar Zemgales NVO centru;
· darbojas koordinācijas sistēma Aizkraukles novada NVO sektoram;
· Aizkraukles novada pašvaldības rīkotajā NVO projektu konkursā 2025. gadā iesniegti 34 pieteikumi, kuru īstenošanai tika pieprasīti 26 305  eiro, atbalstīts 31 projekts, kopējais finansējums  15 000 eiro.

Veicinot sabiedrības iesaisti kultūrvēsturiskā mantojuma saglabāšanā, 2024. gadā pieņemti Aizkraukles novada domes saistošie noteikumi Nr. 2024/7
“Par Aizkraukles novada pašvaldības līdzfinansējumu kultūras pieminekļu saglabāšanai” un šim mērķim paredzēti līdzekļi 5000,- eiro apmērā. 2025. gadā realizēti 4 projekti : 

	SIA “Odzienas muiža”, projekts “Odzienas muižas kungu mājas (jeb Odzienas pils) rietumu fasādes konservācijas darbi”. Finansējums 1287,00 eiro.

	Biedrība “Sēļu klubs” , projekts “Lielzalves muižas mājas vestibila koka grīdas restaurācija”. Finansējums 1287,00 eiro.

	Biedrībai “Atjauno muižu”, projekts “Vecmēmeles muižas kungu mājas iebūvētā seifa rāmja restaurācija”.  Finansējums 1140,00 eiro.

	Biedrībai “Bites”, projekta  “Vecbebru muižas kungu mājas divu lieveņu dekoratīvo jumtiņu atjaunošana”.  Finansējums 1286,00 eiro



2025. gadā VKKF Sēlijas kultūras programmas atbalstītie projekti biedrībām: 
	Vienoti Sērenei cilvēkstāstos, Biedrība "Sērenes ļaudis" 2 090,00 eiro

	Dabas krāsu parāde Lielzalves muižā,  Biedrība "Sēļu klubs" 680,00 eiro; Dziesminieku dienas Sēlijā 2025, Austras biedrība 3 000,00 eiro

	Ērberģe – Sēlijas daļa, Biedrība "Ērberģietes" 2 722,50 eiro

	Gaismai piederīgs, Biedrība "Saules aka" 2 940,00 eiro 

	Semināru un meistarklašu cikls "Vēsturiskie jumti, laukakmens mūra atjaunošana, sēļu sēta",  Biedrība "Atjauno muižu" 3 050,00 eiro

	Skaidu plēšamās ierīces rasējums pēc sēļu sētas "Ķiermeles" kādreizējā saimnieka Nikolaja Mačiņa 1940. gadā darinātā parauga Biedrība "Zemnieku sēta "Ķiermeles"" 800,00 eiro

	Sēlijas identitāti meklējot – etnogrāfiskā mantojuma apzināšana Neretā Latvijas Etnogrāfiskais brīvdabas muzejs 591,00 eiro



2025. gadā VKKF Vidzemes kultūras programmas atbalstītie projekti novadā:
	Koncertuzvedums " Kokneses sapņu komanda 1935",  Kokneses Mūzikas skola 2000,00 eiro

	Nokļūt stāstā, Jauniešu biedrība "SOLIS" 2500,00 eiro

	Kamermūzikas dienas Pļaviņās 2025,  Pļaviņu Mūzikas skola 3000,00 eiro 



Aizkraukles novada pārvalde piedalās Zemgales plānošanas reģiona   Interreg Europe 2021-2027 programmas projekta  “Kultūra kā Eiropas atveseļošanās sabiedrotais Nr.1’’ (CHERRY)  un Interreg Europe programmas projekta Nr. 02C0329 “Lauku teritoriju vietējo kopienu iesaiste reliģiskā mantojuma saglabāšanā” jeb REliHE.

Galvenie uzdevumu izpildi veicinošie faktori
Kopumā jomas attīstībā jūtama lielāka sabiedrības iesaiste un pilsoniskā līdzdalība, līdz ar to tiek veicināta arī pakalpojuma daudzveidība un dažādots piedāvājums. No Valsts Kultūrkapitāla Fonda 2025.gadā dažādos projektos novada iestādes un biedrības piesaistījušas 36 400,00 eiro
Arvien vairāk vērojama sabiedrības iesaiste kopienu dzīvē, kā pozitīvo piemēru var minēt biedrību “Bites”, kura Bebru pagastā realizējusi ap 20 iedzīvotājiem noderīgu projektu (kopsummā par vairāk nekā 100 000 eiro): bērnu rotaļu laukums, atjaunotā stadiona ēka, fitnesa centrs, skeitparks, pludmales volejbola laukums, sapulču telpa senioriem,  pagasta Mežaparka estrādes apstādījumi, informatīvi stendi par pagasta un Vecbebru muižas vēsturi u.c.

Kopumā bibliotēku un kultūras centru apmeklētāju skaits salīdzinoši ar pagājušo gadu ir nedaudz samazinājies, bet palielinājies ir profesionālās mākslas piedāvājums un apmeklējums. 
Cenu sadārdzinājums dažāda veida pakalpojumiem un nepietiekams finansējums kavē infrastruktūras un aprīkojuma uzlabošanu un pilnveidošanu mūsdienu prasībām. Kara situācija kaimiņvalstīs rada nedrošības sajūtu un impulsu taupīt resursus neizlietojot tos kultūras patēriņam.

6. PAŠVALDĪBAS LOMA DARBĀ AR JAUNATNI
2023. gadā tika noslēgts JSPA finansētais projekts “Aizkraukles novada Jaunatnes politikas stratēģija 2024-2026” (ID Nr. VP2022/5-6). Projekta mērķis bija izpētīt esošo situāciju Aizkraukles novadā, īstenojot jauniešu aptauju, un atbilstoši gūtajiem rezultātiem izstrādāt jaunatnes jomas stratēģiju.  Projekta mērķis tika sasniegts un 19.10.2023. Aizkraukles novada domes sēdē (protokols Nr. 13, 10. p.) lēmums Nr. 669) apstiprināta “Aizkraukles novada Jaunatnes politikas stratēģija 2024.-2026. gadam”. 
Balstoties izstrādātajā stratēģijā un ikgadējā veidotajā Darba plānā, ik gadu Jaunatnes politika Aizkraukles novadā tiek mērķtiecīgi un plānveidīgi attīstīta. 
Aizkraukles novada Jaunatnes politikas stratēģijā 2024.-2026.gadam, 2025. gada izvirzītas sekojošas prioritātes darbam ar jaunatni Aizkraukles novada teritorijā. 
· Plānot un īstenot 2025. gada aktivitātes atbilstoši Aizkraukles novada Jaunatnes politikas stratēģijai 2024.-2026.gadam. 
· Prakšu vietu izveide jauniešiem sadarbībā ar Aizkraukles novada  uzņēmējiem. Izveidota veiksmīga sadarbība ar Aizkraukles novada Uzņēmējdarbības atbalsta centru.
· Mērķtiecīgs neformālās izglītības piedāvājums, atbilstoši pieprasījumam.  Īstenots projekts neformālās izglītības        piedāvājuma pilnveidošanai.
· Darbinieku kompetenču pilnveide. Tiek nodrošināta jaunatnes jomas  darbinieku profesionālā pilnveide.
Atbilstoši 2025. gada plānotajam visas izvirzītās prioritātes sasniegtas un Jaunatnes politikas stratēģijas mērķi un uzdevumi izpildīti.

Projekti Jaunatnes jomā
Pēdējo piecu gadu (2021.-2025. gads) laikā jaunatnes jomas projektos piesaistītais finansējums ir EUR 78 538,55
2025.gadā tika īstenoti trīs projekti, piesaistot jaunatnes jomas attīstībai, tai skaitā arī materiāltehnisko līdzekļu iegādei papildus EUR 58 726,86: 
· Eiropas Solidaritātes korpusa projekts nr.2024-3-LV02-ESC30-SOL-000268163 “ViedDaris”, summa EUR 10 000; 
· Jaunatnes starptautisko programmu aģentūru Latvijas Atveseļošanas un noturības mehānisma plāna projekts nr.2.3.2.1.i.0/1/23/I/CFLA/002 "Digitālā darba ar jaunatni attīstība pašvaldībās" EUR 42 726.86 + PVN daļa no pašvaldības; 
· LAD un biedrības “Aizkraukles rajona partnerība” finansēts projekts Nr. 25-04-CL05-C0LA19.2203-000006 “Tur ārā” EUR 6 000 (sadarbība ar jauniešu biedrību “Centrs”).
Mērķtiecīgi strādāts, lai nodrošinātu neformālās izglītības piedāvājumu jauniešiem, piemēram, kopīgi visa novada jauniešiem:
· tika organizēti vairāki pieredzes apmaiņas braucieni uz Valmieru, uz ierakstu studiju, uz Jelgavu "KOPRADES" telpu jauniešiem un Zemgales uzņēmējdarbības centra apmeklējums, kur bija iespēja izzināt digitalizācijas nozīmi uzņēmējdarbībā;
· notikušas meistarklases – tikšanās ar digitālā satura veidotājiem, tikšanās ar profesionālu fotogrāfu un prakstiskā meistarklasē fotostudijā;
· organizēti vairākas neformālās izglītības apmācības jauniešiem (skaņas ieraksts, animāciju veidošana, animācijas skaņas kurss, video veidošana un montēšana) par ko jaunieši ir saņēmuši apliecinājumus.
· tika īstenotas četras dažādas jaunatnes darbinieku apmācības, stiprinot jomas speciālistu zināšanas par digitālo darbu ar jaunatni;
· stiprināta novada jauniešu līdzdalība savas kopienas un vides veidošanā, piemēram, kopīgi labiekārtojot jauniešu centru un telpu vidi, kā arī veidojot savas jauniešu kopienas atpazīstamības zīmi jeb kopā ar grafisko dizaineri tika izstrādāti pieci logo, kas izceļ konkrētās apvienības jauniešu vērtības un identitāti; 
· tika paplašināta materiāltehniskā bāze, iegādājoties 10 portatīvos datorus, skaņas un video ierakstu un montēšanai nepieciešamā tehnika, DJ pults un grafiskā dizaina planšetes, projektori un cita tehnika, kas jauniešiem nodrošina plašāku iespēju pieejamību.
Viena no 2025. gada prioritātēm bija - prakšu vietu izveide jauniešiem, sadarbībā ar Aizkraukles novada  uzņēmējiem. Izveidota veiksmīga sadarbība ar Aizkraukles novada Uzņēmējdarbības atbalsta centru
Aizkraukles novada Interešu izglītības centra jaunatnes jomas speciālisti ciešā sadarbībā ar Aizkraukles novada pašvaldības Centrālās pārvaldes Komunikācijas nodaļas uzņēmējdarbības atbalsta un komunikācijas speciālistēm izstrādāja nolikumu “Jauniešu kompetenču pilnveides prakse uzņēmumos digitālo un uzņēmējdarbības prasmju attīstībai”. Prakse tiek īstenota Atveseļošanas fonda investīciju projekta Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās” ietvaros. 
Tika parakstīti deviņi sadarbības līgumi – starp deviņiem jauniešiem, pieciem uzņēmējiem un Aizkraukles novada Interešu izglītības centru kā pašvaldības pārstāvi. Prakšu īstenošanai netika piesaistīti līdzekļi – tā bija visu pušu brīvprātīga, bezatlīdzības iesaiste. 
Prakses norisinājās no 2025. gada 1. septembra līdz 31. decembrim un bija tieši saistītas ar uzņēmējdarbības un digitālo kompetenču pilnveidi. Katrs uzņēmējs kopā ar jaunieti un pašvaldības pārstāvjiem izvērtēja konkrēto situāciju, nosakot prakses mērķus un uzdevumus, lai sadarbība būtu mērķtiecīga un sniegtu reālu pienesumu gan jaunieša izaugsmei, gan uzņēmuma attīstībai.
Izanalizējot paveikto, pieņemts lēmums arī turpmāk attīstīt kompetenču pilnveides prakšu īstenošanu sadarbībā ar uzņēmumiem.
Katru gadu notiek Aizkraukles novada Jauniešu diena, kas pulcē jauniešus no visa novada, kā arī gada garumā katrā no jauniešu centriem ir notikuši dažādas neformālās izglītības aktivitātes. Mērķtiecīgi uz kādu no pasākumiem, ko rīko jaunatnes darbinieki, ieradies 1761 jaunietis.  

Rīkoto pasākumu un to apmeklētāju skaits
	Vieta
	AIZKRAUKLE
	JAUNJELGAVA
	SKRĪVERI
	PĻAVIŅAS
	NERETA
	KOKNESE

	Pasākumu skaits
	49
	24
	24
	49
	15
	6

	Apmeklētāju skaits
	490
	233
	384
	433
	150
	71


Jāpiemin, ka Neretas jauniešu telpas atvērtas tikai 2024. gada nogalē un Koknesē jauniešu telpas uzsākušas darbību 2025. gada nogalē, tādēļ arī iepriekšējā tabulā nav datu par Kokneses apvienību.
Lai izprastu kādēļ apmeklējums ir šāds, jāzina, ko to ietekmē dažādi iemesli:
· jauniešu skaits apvienībās - piemēram, uz 01.09.2025. A.Upīša Skrīveru vidusskolā 483 un Neretas J. Jaunsudrabiņa vidusskolā 126 skolēni;
· jaunatnes darbinieka slodze – novadā ir viens jaunatnes lietu speciālists, 2 jauniešu centru vadītāji (Pļaviņas, Jaunjelgava), 1 pilnas slodzes jaunatnes darbinieks (Aizkrauklē) un 3 jaunatnes darbinieki (Skrīveri, Nereta, Koknese), kuru slodze ir 0.5 likmes.
· telpu pieejamība:
· Aizkraukle - vairākas telpas ANIIC (3 stāvos), Garāžiņa;
· Jaunjelgavas JIC - 299,4 m2;
· Pļaviņu JIC - 365.9 m2 divos stāvos;
· Neretas jauniešu telpa ~ 25 m2;
· Kokneses jauniešu telpa ~ 20 m2;
· Skrīveri - mansarda stāvs 97,6 m2.
· nepietiekams vai novecojis materiāli tehniskais nodrošinājums - tehnika - datori, projektors, skandas utt. galda spēles, virtuve, telpu aprīkojums (galdi, pufi, dīvāni utt.) u.c.
Kopumā jauniešu centrus un telpas 2025. gadā ir apmeklējuši 9188 jaunieši, kas ir par 2844 jauniešiem vairāk nekā 2024. gadā. 




Jauniešu telpu/centru apmeklējuma statistika salīdzinot 2024. un 2025. gadu
	VIETA
	AIZKRAUKLE
	JAUNJELGAVA
	SKRĪVERI
	PĻAVIŅAS
	NERETA
	KOPĀ

	GADS
	2024.
	2025.
	2024.
	2025.
	2024.
	2025.
	2024.
	2025.
	no 20.10.24.
	2025.
	2024.
	2025.

	KOPĀ
	1734
	3040
	1213
	1391
	1286
	1850
	2111
	2652
	80
	255
	6344
	9188

	UNIKĀLIE
	166
	251
	124
	164
	167
	207
	279
	327
	15
	43
	736
	992

	LĪDZ13 G.V.
	21%
	51%
	26%
	34%
	70%
	65%
	26%
	8%
	80%
	70%
	35.75%
	45.6%

	13-15 G.V.
	52%
	36%
	30%
	33%
	25%
	22%
	54%
	67%
	20%
	25%
	40.25%
	36.6%

	16-18 G.V.
	22%
	11%
	27%
	14%
	5%
	7%
	17%
	20%
	0%
	5%
	17.75%
	11.4%

	VECĀKI PAR 18 G.
	5%
	2%
	17%
	19%
	0%
	6%
	3%
	5%
	0%
	0%
	6.25%
	6.4%

	ZĒNI
	90%
	63%
	59%
	51%
	45%
	48%
	59%
	56%
	70%
	45%
	63.25%
	52.6%

	MEITENES
	10%
	37%
	41%
	49%
	55%
	52%
	41%
	44%
	30%
	55%
	36.75%
	47.4%



Jauniešu iniciatīvu projekti 
Pamatojoties Aizkraukles novada domes Nolikumu Nr. 2025/5 “Aizkraukles novada Jauniešu iniciatīvu projektu konkursa Nolikums”, kura mērķis ir sniegt finansiālu atbalstu Aizkraukles novada jauniešu iniciatīvu ideju realizācijai, veicinot jauniešu līdzdalību novada, kultūras, sporta, izglītības un sabiedriskajos procesos, veicinot jauniešu vērtību, prasmju un kompetenču attīstību, 2025. gadā apstiprināti 9 projekti, apgūstot pašvaldības piešķirto finansējumu EUR 3730.00 apmērā (iesniegts tika 21 projekts, divās kārtās).

Brīvprātīgo darba koordinēšana
Pamatojoties uz Aizkraukles novada domes apstiprināto nolikumu „Par jauniešu brīvprātīgā darba organizēšanu  Aizkraukles novadā” jauniešiem ir iespēja slēgt brīvprātīgā darba veikšanas līgumu, īstenot brīvprātīgo darbu, par ko tiek uzskaitītas stundas un gada noslēgumā tiek piešķirts apliecinājums.
Kopumā Aizkraukles novadā aktīvi ir 58 brīvprātīgā darba līgumi. 2025. gada Brīvprātīgo jauniešu godināšanas pasākumā “Gada nagla” tika sumināti 13 brīvprātīgā darba veicēji novadā, saņemot Apliecinājumu par veikto brīvprātīgo darbu, kas ir garāks par 70 brīvprātīgā darba stundām. 
ES programmas “EIROPAS SOLIDARITĀTES KORPUSS” kvalitātes zīme
Aizkraukles novada Interešu izglītības centram no 28.03.2022. līdz 31.12.2027. ir piešķirta ES programmas “Eiropas Solidaritātes korpuss” kvalitātes zīme partnerorganizācijas loma - brīvprātīgo uzņemšanai, atļaujot vienlaicīgi uzņemt ne vairāk kā 2 brīvprātīgos individuālā brīvprātīgā darba aktivitātē un partnerorganizācijas lomai - brīvprātīgo atbalstam, ļaujot nosūtīt Latvijas jauniešus brīvprātīgā darba veikšanai kādā citā valstī. 


Eurodesk
ANIIC turpina īstenot Eurodesk informācijas punkta funkcijas, nodrošinot informācijas pieejamību par dažādu mobilitātes un citu Eiropas projektu iespējām, kā arī sadarbībā ar “Eurodesk Latvia”, kā arī Eurodesk Vidzemes reģionālo koordinatoru un citiem Info punktiem, atbalstīt rīkotās kampaņas, akcijas un pasākumus, par to informējot jauniešus un iesaistoties dažādu aktivitāšu īstenošanā vietējā līmenī. 

7. SOCIĀLAIS ATBALSTS NOVADĀ
Aizkraukles novada Sociālais dienests 2025. gadā īstenoja Pašvaldību likumā noteikto pašvaldības autonomo funkciju – nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Lai īstenotu šo funkciju, Aizkraukles novada Sociālajā dienestā 2025.gadā strādāja 75 darbinieki, no tiem 37 sociālā darba speciālisti (5 no tiem Sociālā dienesta struktūrvienībās), līdz ar to Aizkraukles novada Sociālais dienests nodrošināja Sociālo pakalpojumu un sociālās palīdzības likuma 10. panta 1. daļā noteikto minimālo prasību, ka lai nodrošinātu iedzīvotāju vajadzību profesionālu izvērtēšanu un kvalitatīvu sociālo pakalpojumu un sociālās palīdzības sniegšanu, pašvaldībā jābūt vismaz vienam sociālā darba speciālistam uz katriem tūkstoš iedzīvotājiem.
Aizkraukles novada Sociālajam dienestam 2025. gadā ir šādas struktūrvienības: Seces dienas centrs bērniem un ģimenēm, Daudzeses dienas centrs bērniem un ģimenēm un Pansija/grupu māja “Vīgante”, Kokneses Ģimenes atbalsta dienas centrs, Pļaviņu dienas aprūpes centrs, Vietalvas grupu dzīvoklis, Skrīveru dienas aprūpes centrs, Sproģu grupu dzīvoklis un dienas aprūpes centri, Kokneses specializētās darbnīcas.
2025. gadā Aizkraukles novadā trūcīgas mājsaimniecības statuss tika piešķirts 1431 personām (2024. gadā bija 1438 trūcīga personām), savukārt maznodrošinātas mājsaimniecības statuss 2025. gadā tika piešķirts 373 personām (2024. gadā tas tika piešķirts 528 personām).
Mainoties ekonomiskai situācijai, mazliet samazinājās izmaksāto pabalstu apmērs un saņēmēju skaits, ņemot vērā, ka samazinājušās energoresursu cenas. Mājokļa pabalstu 2025. gadā saņēma 1074 mājsaimniecības un tam tika izlietoti 836 361 euro, 2024. gadā saņēma 1185 mājsaimniecības un tam tika izlietoti 922 238 euro, 2023. gadā to saņēma 1237 mājsaimniecības un tam tika izlietoti 922 291 euro. Savukārt garantētā minimālā ienākuma pabalstu 2025. gadā saņēma 331 mājsaimniecība un tam tika izlietoti 411 852 euro, 2024.gadā saņēma 290 mājsaimniecības un tam izlietoti 297 600 euro, 2023.gadā šo pabalstu saņēma 327 mājsaimniecības un tam tika izlietoti 269 083 euro. Pieaugums skaidrojams ar minimālo ienākumu sliekšņu maiņu un tam piesaistīto pabalstu ikgadējo pārskatīšanu.
2025. gadā pašvaldība kopumā sociālajiem pakalpojumiem un sociālajai palīdzībai izlietoja 3 568 658 euro, 2024. gadā tika izlietoti 3 248 589 euro, 2023. gadā tika izlietoti 2 824 020 euro. Pašvaldības līdzfinansētu ilgstošas sociālās aprūpes un sociālās rehabilitācijas pakalpojumu institūcijā 2025. gadā saņēma 194 personas, šim mērķim tika izlietoti 1004875 euro, 2024.gadā saņēma 193 personas, šim mērķim tika izlietoti 928 147 euro. 2023.gadā šo pakalpojumu saņēma 192 personas un tika izlietoti 756 563 euro. 
Valsts finansētu asistenta pakalpojumu pašvaldībā 2025.gadā saņēma 334 personas, šim mērķim izlietoti 1 089 532 euro, kas tiek 100% apmērā kompensēti no valsts budžeta līdzekļiem. 

Ienākumu testēto pašvaldības sociālās palīdzības pabalstu saņēmēju raksturojums
	
	
	
	2022
	2023
	2024
	2025

	Pabalsta veids
	Kritērijs
	Mērvienība
	Skaits

	GMI
	Izlietotie līdzekļi - kopā
	euro
	410136
	313738
	348322
	411852

	
	Mājsaimniecības
	mājsaimniecību skaits
	530
	392
	325
	331

	Mājokļa pabalsts
	Izlietotie līdzekļi - kopā
	euro
	485269
	922291
	898831
	836361

	
	personām, kurām spēkā trūcīgas mājsaimniecības statuss
	euro
	376390
	661294
	714102
	698270

	
	personām, kurām spēkā maznodrošinātās personas statuss
	euro
	87998
	133496
	121897
	106310

	
	personas, kurām mājokļa pabalsts izmaksāts kopā ar GMI pabalstu
	euro
	146504
	265232
	238065
	232092

	
	Mājsaimniecības
	mājsaimniecību skaits
	1052
	1237
	1169
	1074

	Pabalsts atsevišķu situāciju risināšanai
	izlietotie līdzekļi - kopā
	euro
	104393
	116984
	106546
	100348

	
	mājsaimniecības
	mājsaimniecību skaits
	685
	816
	800
	746

	
	personas mājsaimniecībās - kopā
	personu skaits
	1051
	1162
	1115
	1064

	Pabalsts krīzes situācijā
	izlietotie līdzekļi - kopā
	euro
	115365
	11198.15
	20121
	8061

	
	mājsaimniecības
	mājsaimniecību skaits
	224
	32
	22
	13

	
	personas mājsaimniecībās - kopā
	personu skaits
	449
	39
	72
	32



Saskaņā ar Ukrainas civiliedzīvotāju atbalsta likumu, 2025. gadā Aizkraukles novada Sociālais dienests turpināja nodrošināt sociālās palīdzības pabalstus un sociālos pakalpojumus Ukrainas civiliedzīvotājiem.
	Sociālās palīdzības pabalsta vai sociālā pakalpojuma veids
	Izdevumi (EUR)
2022.gadā
	Izdevumi (EUR)
2023.gadā
	Izdevumi (EUR)
2024.gadā
	Izdevumi (EUR)
2025.gadā

	Atlīdzība par ārkārtas aizbildņa pienākumu pildīšanu 
	3222.33
	755.71
	1344.28
	2 780.12

	Pabalsts nepavadīta bērna uzturam 
	5507.95
	3728.71
	2286.21
	5 742.58

	Pabalsts apģērba un mīkstā inventāra iegādei 
	750.00
	0.00
	400.00
	740.00

	Garantētā minimālā ienākuma (GMI) pabalsts 
	161844.80
	44655.81
	50723.19
	72 181.00

	Pabalsts krīzes situācijā
	111414.00
	5220.00
	14128.00
	5 807.00

	Mājokļa pabalsts mājsaimniecībai no Ukrainas ar īres līgumu 
	11613.31
	51719.35
	39098.10
	35 792.65

	Pabalsts atsevišķu izdevumu apmaksai 
	9706.30
	8663.70
	5180.27
	4 324.18

	Sociālās rehabilitācijas pakalpojums vardarbībā cietušiem bērniem 
	755.71
	0.00
	0.00
	0.00

	Citi pašvaldības piešķirtie sociālā atbalsta pasākumi 
	3104.89
	2271.72
	3661.81
	2 038.67

	pabalsts bērna invalīda aprūpei
	300.00
	400.00
	900.00
	900.00

	bērnudārza apmaksa (netestēts)
	758.93
	706.02
	930.49
	267.65

	pabalsts izglītībai uzsākot mācību gadu
	800.00
	200.00
	300.00
	50.00

	ēdināšana skolā
	615.96
	965.70
	831.32
	570.26

	psihologa konsultācijas
	630.00
	0.00
	0.00
	0.00

	apbedīšanas pabalsts
	0.00
	0.00
	700.00
	135.76

	transporta pakalpojumi
	0.00
	0.00
	0.00
	115

	Izdevumi kopā
	307919.29
	117015.00
	117976.86
	132 467.52



Saskaņā ar Aizkraukles novada pašvaldības attīstības programmas 2021.-2027. gadam izvirzīto uzdevumu Nr. 3.3.3 Veicināt sadarbību ar NVO un uzņēmumiem sociālo pakalpojumu sniegšanā un piedāvājuma pilnveidošanā, 2025. gadā pakalpojumu Aprūpe mājās pakalpojumu Aizkraukles novadā nodrošināja biedrība “Latvijas Sarkanais Krusts”. Aprūpes mājās pakalpojumu 2025. gadā saņēma 161 persona, 2024.gadā saņēma 108 personas, 2023.gadā saņēma 136 personas. Tam 2025.gadā izlietoti 78 441 euro.
Turpinot īstenot attīstības programmas uzdevumu Nr. 3.1.5 Izveidot jaunus sociālos pakalpojumus atbilstoši iedzīvotāju vajadzībām, Sociālais dienests 2025.gadā izveidoja jaunu pakalpojumu – Kokneses specializētās darbnīcas, jo ar Aizkraukles novada domes 2024.gada 19.decembra lēmumu Nr. 911 tika nolemts ar 2025. gada 1. februāri likvidēt Kokneses Ģimenes atbalsta dienas centru un izveidot jaunu struktūrvienību Kokneses specializētās darbnīcas. Kokneses specializētās darbnīcas reģistrētas Sociālo pakalpojumu sniedzēju reģistrā 2025. gada 2. septembrī ar Nr. 1972.
2025. gadā Aizkraukles novada Sociālais dienests iesaistījās Labklājības ministrijas īstenotajā Eiropas Savienības kohēzijas politikas programmas 2021. – 2027. gadam Eiropas Sociālā fonda Plus 4.3.5.4. pasākuma projektā “Profesionāla un mūsdienīga sociālā darba attīstība”, 4.3.5.4/1/24/I/001, kā rezultātā darbinieki piedalījās apmācībās, kā arī pašvaldība saņēma kompensāciju par sociālā darba speciālistiem nodrošinātajām supervīzijām kopumā 7 404 euro apmērā.
2025. gadā uzsākta projekta Atbalsta pasākumi cilvēkiem ar invaliditāti mājokļu vides pieejamības nodrošināšanai Aizkraukles novadā Nr. 3.1.2.1.i.0/2/24/I/CFLA/035 realizācija, kura ietvaros plānota 7 mājokļu vides pielāgošana. Vienlaikus 2025. gadā Aizkraukles novada dome ir pieņēmusi saistošos noteikumus par atbalsta pasākumiem mājokļa vides pielāgošanai personām ar funkcionēšanas ierobežojumiem Aizkraukles novadā, lai veicinātu Latvijas Nacionālais attīstības plāna 2021.-2027. gadam prioritātes "Kvalitatīva dzīves vide un teritoriju attīstība" ietvaros noteiktā rīcības virzienā "Tehnoloģiskā vide un pakalpojumi" paredzētā uzdevuma fiziskās un digitālās vides pieejamības un piekļūstamības palielināšanai, rīcības virzienā "Mājoklis" - mājokļa pieejamības uzlabošana grūtībās nonākušiem un nelabvēlīgā situācijā esošiem iedzīvotājiem, sociālo mājokļu atjaunošanai.
Sociālais dienests turpina virzīties uz 2023. gadā izvirzītajām 4 prioritātēm, iesaistot visus Sociālā dienesta darbiniekus:
1. cilvēkresursu attīstība, rūpes par darbinieku kompetenci, profesionalitāti un labbūtību;
2. skaidri, saprotami darba procesi;
3. uz rezultātu vērsts kvalitatīvs atbalsts;
4. finansiāla stabilitāte un ilgtspēja. 

8. IZGLĪTĪBA NOVADĀ
2025. gadā Aizkraukles novada Izglītības pārvalde turpināja darbu pie izglītības jomas pārvaldības pilnveides, izglītības iestāžu tīkla sakārtošanas, mācību vides uzlabošanas, pedagogu profesionālā atbalsta sistēmas stiprināšanas un Aizkraukles novada izglītības attīstības stratēģijas 2024. līdz 2030. gadam ieviešanas.
Darba centrā bija kvalitatīvas, pieejamas un ilgtspējīgas izglītības nodrošināšana novadā. 2025. gads izglītības jomā iezīmējās kā iepriekš pieņemto lēmumu praktiskas īstenošanas posms, īpašu uzmanību pievēršot izglītības iestāžu pārmaiņu vadībai, resursu efektīvai izmantošanai un atbalsta pasākumu stiprināšanai izglītojamajiem.

Galvenie paveiktie darbi 2025. gadā
2025. gadā turpināta 2024. gadā pieņemto lēmumu īstenošana par izglītības iestāžu tīkla pakāpenisku sakārtošanu. Īpaša uzmanība pievērsta Jaunjelgavas vidusskolas, Neretas Jāņa Jaunsudrabiņa vidusskolas un Pļaviņu vidusskolas pakāpeniskās reorganizācijas procesam, kura noslēgums paredzēts 2026. gada 1. septembrī. 
Nozīmīgs darba virziens bija izglītības iestāžu infrastruktūras pilnveide un aprīkošana. Īpaša uzmanība pievērsta mācību vides uzlabošanai un STEM kabinetu aprīkošanai Eiropas Savienības Atveseļošanas fonda investīciju ietvaros.
Pirmsskolas izglītībā turpināta vienotu pieejas principu ieviešana personālresursu nodrošināšanai, grupu komplektēšanai, atbalsta personāla un pedagoģiskā personāla plānošanai. Šis darbs bija vērsts uz pārskatāmāku, vienotāku un iekļaujošāku pirmsskolas izglītības darba organizāciju visā novadā, nodrošinot līdzsvarotāku resursu sadalījumu un atbalstu iestāžu vadības komandām ikdienas darba plānošanā.
Īpaša uzmanība pievērsta bērnu vajadzībām atbilstoša pedagoģiskā procesa nodrošināšanai, atbalsta personāla iesaistei, efektīvai grupu komplektēšanai un savlaicīgai atbalsta pasākumu plānošanai. Vienotas pieejas ieviešana stiprina pirmsskolas izglītības kvalitāti, veicina vienlīdzīgākus nosacījumus izglītības pakalpojuma nodrošināšanā un atbalsta iekļaujošas izglītības principu īstenošanu jau pirmsskolas posmā.
Izglītības kvalitātes jomā nodrošināta metodiskā darba koordinēšana, pedagogu profesionālās pilnveides atbalsts, izglītības iestāžu vadības komandu konsultēšana un sadarbība ar valsts institūcijām.
2025. gadā uzsākta līdzdalība Eiropas Sociālā fonda Plus projektā Nr. 4.2.2.3/1/24/I/001 “Pedagogu profesionālā atbalsta sistēmas izveide”, kas paredz vienotas profesionālā atbalsta sistēmas attīstību pedagogiem un mācību procesa kvalitātes pilnveidi.
Pārskata gadā īstenota kultūrizglītības programma “Latvijas skolas soma”, nodrošinot skolēniem iespēju iepazīt Latvijas mākslas un kultūras norises un papildināt mācību procesu ar kultūrizglītības pieredzi.
Izglītības jomā turpināti vai uzsākti vairāki projekti un iniciatīvas, tostarp Eiropas Sociālā fonda Plus projekts Nr. 4.2.3.1/1/24/I/001 “Skola – kopienā”, ESF+ projekts Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei”, kā arī Erasmus+ projekti “Patiesības kompass: dezinformācijas izaicinājums” un “Seeds of Change: Cultivating Sustainable Agriculture for Future Generations”.
Izglītības iestādes iesaistījās Jaunatnes politikas valsts programmas 2025.–2027. gadam atklātajā projektu konkursā “Atbalsts izglītības iestāžu pašpārvalžu attīstībai programmas “Kontakts” iniciatīvu projektu īstenošanai”, stiprinot skolēnu pašpārvalžu darbību, līdzdalību un sadarbības prasmes.
Izglītība 2025. gadā saglabājās viena no nozīmīgākajām pašvaldības budžeta jomām. Sākotnējā 2025. gada budžetā izglītības jomai bija paredzēti 24 630 034 eiro, bet pēc budžeta grozījumiem izglītības funkcijai paredzētais finansējums bija 30 736 738 eiro.
Būtiskākās izdevumu pozīcijas bija pedagogu atlīdzība, pirmsskolas un vispārējās izglītības iestāžu uzturēšana, profesionālās ievirzes programmu nodrošināšana, izglītības atbalsta pasākumi, ēdināšana, skolēnu pārvadājumi, interešu izglītība, jauniešu aktivitātes, materiāli tehniskās bāzes papildināšana un izglītības iestāžu remontdarbi.

Pēctecība salīdzinājumā ar 2024. gadu
2025. gadā Izglītības pārvaldes darbs turpināja 2024. gadā uzsāktos nozīmīgākos izglītības nozares attīstības virzienus. Ja 2024. gadā būtisks uzsvars bija uz izglītības iestāžu tīkla sakārtošanas lēmumu pieņemšanu, izglītības attīstības stratēģijas izstrādi, pirmsskolas izglītības darba organizācijas principu pilnveidi un infrastruktūras attīstības plānošanu, tad 2025. gadā galvenais uzsvars tika likts uz šo virzienu praktisku īstenošanu. 
Pārskata gads vērtējams kā pārejas un ieviešanas posms, kurā iepriekš pieņemtie lēmumi tika sasaistīti ar projektu īstenošanu, izglītības kvalitātes pārraudzību, pedagogu profesionālo atbalstu un mācību vides modernizāciju.

Stratēģijas ieviešana
Pārskata gadā turpināta Aizkraukles novada izglītības attīstības stratēģijas 2024. līdz 2030. gadam ieviešana. Stratēģijas īstenošana bija saistīta ar izglītības kvalitātes pārraudzību, resursu efektīvu izmantošanu, datu analīzi, metodiskā darba pilnveidi, iekļaujošas izglītības stiprināšanu un mācību vides modernizāciju.
Īpaša uzmanība pievērsta izglītības iestāžu tīkla pārmaiņu vadībai, pedagogu profesionālā atbalsta sistēmas attīstībai un vienotas pieejas stiprināšanai izglītības pakalpojumu plānošanā novadā.

2026. gada prioritātes
2026. gadā Izglītības pārvaldes prioritātes būs izglītības kvalitātes pārraudzības pilnveide, pedagogu profesionālā atbalsta sistēmas attīstība, izglītības iestāžu tīkla pārmaiņu vadība un Aizkraukles novada izglītības stratēģijas rīcības plāna īstenošana.
Turpināms darbs pie iekļaujošas izglītības stiprināšanas, interešu izglītības piedāvājuma pilnveides, mācību vides un infrastruktūras uzlabošanas, pirmsskolas izglītības darba organizācijas pilnveides, izglītojamo talantu atbalsta un datu izmantošanas lēmumu pieņemšanā.

Galvenie rādītāji
	Rādītājs
	2025. gads

	Izglītības iestāžu skaits
	31

	Izglītojamo skaits vispārējā izglītībā
	3940

	Tajā skaitā Kokneses pamatskolā -  attīstības centrā
	117

	Izglītojamo skaits profesionālās ievirzes izglītībā
	1208

	Pedagogu skaits
	763

	STEM un pilsoniskās līdzdalības norišu skaits
	115

	STEM un pilsoniskās līdzdalības norišu dalībnieku skaits
	1770

	Projektā “Skola – kopienā” izstrādātie individuālie atbalsta plāni izglītojamajiem
	51

	Organizētās olimpiādes 
	15

	“Latvijas skolas soma” norises
	175

	Naudas balvu saņēmēji par augstiem sasniegumiem
	239

	Akreditācijas un vadītāju profesionālās darbības novērtēšanas
	5

	Izglītības jomai paredzētais finansējums pēc budžeta grozījumiem
	30 36 738 eiro

9. TERITORIJAS ATTĪSTĪBAS PLĀNU ĪSTENOŠANA

2025. gadā turpinājās darbs pie 2023. gadā uzsāktā novada teritorijas plānojuma, kas aptver visu sešu spēkā esošo teritorijas plānojumu izvērtējumu un jaunu risinājumu izstrādāšanu. 
Lai teritorijas plānojuma risinājumi tiktu salāgoti arī ar Aizkraukles novada ilgtspējīgas attīstības stratēģiju, 2025. gada sākumā tika nolemts uzsākt Aizkraukles novada ilgtspējīgas attīstības stratēģijas aktualizāciju. Aizkraukles novada dome lēmumu par stratēģijas aktualizāciju pieņēma 2025. gada 23. janvārī un, paralēli jaunā novada teritorijas plānojuma izstrādei, notika darbs arī pie šī dokumenta izstrādes. 
2025. gadā turpinājās darba grupu un tikšanās ar iedzīvotājiem organizēšana. Kopumā 2025. gadā tika noorganizētas 12 publiskas sanāksmes (detalizētāk skatīt 1. tabulā).
2025. gada rudenī, ņemot vērā spēkā esošo teritorijas plānojumu izvērtējumu, veiktās analīzes, informācijas apkopojumus un apsekošanu dabā, notika darbs jau pie teritorijas plānojuma 1. redakcijas izstrādes, risinājumu formulēšanas un visas dokumentācijas apkopošanas un tās tehniskās noformēšanas. 
2025. gada 18. decembrī Aizkraukles novada dome pieņēma lēmumu nodot publiskajai apspriešanai sagatavoto teritorijas plānojuma 1. redakciju un tās vides pārskata projektu, kā arī, reizē ar teritorijas plānojumu, sagatavoto Aizkraukles novada ilgtspējīgas attīstības stratēģiju. 
2025. gada izskaņā līdz ar 29. decembri sākās teritorijas plānojuma 1. redakcijas un tās vides pārskata projekta, kā arī  Aizkraukles novada ilgtspējīgas attīstības stratēģijas publiskā apspriešana, kas turpinājās līdz 2026. gada 6. februārim.

[image: Attēls, kurā ir apģērbs, persona, vīrietis, sieviete  Mākslīgā intelekta ģenerēts saturs var būt nepareizs.]

1.attēls.        Tikšanās ar Lielziedu ciema iedzīvotājiem 2025. gada 20. martā, lai pārrunātu Lielziedu mobilitātes jautājumus. 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
2025. gadā organizētie sabiedrības līdzdalības pasākumi

	Datums 
	Laiks 
	Norises vieta 
	Apraksts / Tēma 
	Publicitāte 

	30. oktobris 
	11.00 
	Seces kultūras nams 
	Par Ainavu teritorijām un Seces pagasta iedzīvotāju kolektīvo iesniegumu 
	Uzaicinājums personīgi vēstulē 

	27. oktobris 
	17.30 
	Aiviekstes pagasta pakalpojumu centrs 
	Par Kriškalnu ciema pievienošanu Pļaviņām un Kriškalnu ciema iedzīvotāju kolektīvā iesnieguma jautājumiem 
	Notikums 

	2. oktobris 
	17.00 
	Skrīveru pagasta pārvalde (Daugavas iela 59) 
	Sanāksme par teritorijas plānojumu Skrīveru pagasta iedzīvotāju padomei 
	Sanāksme 

	30. septembris 
	17.00 
	Pļaviņu Kultūras centrs (Daugavas iela 49, Pļaviņas) 
	Sanāksme par teritorijas plānojumu Pļaviņu apvienības iedzīvotāju padomes (Aiviekstes un Vietalvas pagasta iedzīvotāju padomei) 
	1, 2 

	23. septembris 
	17.00 
	Jaunjelgava (Lāčplēša iela 11) 
	Sanāksme par teritorijas plānojumu Jaunjelgavas apvienības iedzīvotāju padomēm (Sērenes pagasta, Seces pagasta, Daudzeses pagasta, Staburaga pagasta un Sunākstes pagasta iedzīvotāju padomei) 
	1, 2 

	17. septembris 
	17.00 
	Iršu muižas klēts-magazīna (Irši, Iršu pagasts) 
	Sanāksme par teritorijas plānojumu Kokneses apvienības iedzīvotāju padomēm (Iršu un Bebru pagasta iedzīvotāju padomei) 
	Sanāksme 

	3. septembris 
	17.00 
	Neretas apvienības pārvalde (Rīgas iela 1, Nereta) 
	Sanāksme par teritorijas plānojumu  Mazzalves pagasta iedzīvotāju padomei 
	Sanāksme 

	8. maijs 
	17.00 
	Skrīveru kultūras centrs 
	Sanāksme par ainaviski vērtīgām teritorijām 
	1, 2 

	27. maijs 
	17.30 
	Kokneses apvienības pārvalde 
	Sanāksme par ainaviski vērtīgām teritorijām 
	1, 2 

	23. aprīlis 
	17.00 
	Pļaviņu Kultūras centrs 
	Sanāksme par ainaviski vērtīgām teritorijām 
	Saite 

	15. aprīlis 
	17.00 
	Seces Kultūras nams 
	Sanāksme par ainaviski vērtīgām teritorijām 
	1, 2 

	20. marts
	17.30
	Aizkraukles kultūras centrā Spīdolas ielā 2, Aizkrauklē
	Sanāksme ar Lielziedu ciema iedzīvotājiem un zemes īpašniekiem
	Izsūtītas vēstules



		  
Publisko un privāto investīciju piesaiste

 Pašvaldībā īstenotie pasākumi un piesaistītās investīcijas 2025. gadā

Aizkraukles novada pašvaldība turpināja mērķtiecīgu darbu pie novada ilgtspējīgas attīstības, īstenojot stratēģiski nozīmīgus projektus un pasākumus dažādās jomās – izglītībā, sociālajā un veselības jomā, infrastruktūras attīstībā, vides ilgtspējā, kā arī uzņēmējdarbības un tūrisma veicināšanā. Pašvaldības darbība tika balstīta uz Aizkraukles novada attīstības programmā noteiktajām prioritātēm, nodrošinot sabalansētu teritorijas attīstību un iedzīvotāju dzīves kvalitātes uzlabošanu.
Pārskata periodā būtiska nozīme bija Eiropas Savienības fondu un citu finanšu instrumentu piesaistei, kas ļāva realizēt apjomīgus infrastruktūras projektus, pilnveidot izglītības vidi, uzlabot publisko ārtelpu un stiprināt sociālo atbalstu dažādām iedzīvotāju grupām. Vienlaikus tika īstenoti arī vairāki projekti, kas vērsti uz klimata pārmaiņu mazināšanu, energoefektivitātes paaugstināšanu un viedo risinājumu ieviešanu pašvaldības darbībā.
Īpaša uzmanība tika pievērsta iedzīvotāju labklājības veicināšanai, nodrošinot pieejamus un kvalitatīvus pakalpojumus, kā arī veicinot sabiedrības iesaisti un sociālo iekļaušanu. Vienlaikus tika stiprināti civilās aizsardzības un drošības aspekti, tostarp attīstot patvertņu infrastruktūru. Tika turpināta arī mērķtiecīga investīciju piesaiste novada infrastruktūras attīstībai, sekmējot uzņēmējdarbības vides uzlabošanu un teritorijas konkurētspēju reģionālā un pārrobežu līmenī.
1. Sociālā joma un veselība
2025. gadā pašvaldība īstenoja veselības veicināšanas un slimību profilakses pasākumus, kā arī uzsāka mājokļu vides pieejamības uzlabošanu personām ar invaliditāti, ar mērķi uzlabot iedzīvotāju veselību, veicināt sociālo iekļaušanu un nodrošināt pieejamu dzīves vidi:
0. [bookmark: _Hlk225945354]Eiropas Sociālā fonda projekts “Veselības veicināšanas un slimību profilakses pasākumi Aizkraukles novadā”, projekta nr. 4.1.2.2/1/24/038, Projekta kopējā summa 229147 euro.;
0. Atveseļošanas fonda projekts “Atbalsta pasākumi cilvēkiem ar invaliditāti mājokļu vides pieejamības nodrošināšanai Aizkraukles novadā”, projekta nr. 3.1.2.1.i.0/2/24/l/CFLA/035. Projekta kopējā summa 154992 euro;
0. iesniegts uz izvērtēšanu Eiropas Reģionālā Attīstības fonds projekts “Sociālo mājokļu atjaunošana Aizkraukles novadā” ar projekta nr. 4.3.1.3/1/25/A/052. Projekta kopējā summa 648 235,30 euro.
1. Izglītība, jaunatne un nodarbinātība
Pašvaldība īstenoja pasākumus izglītības kvalitātes uzlabošanai, jauniešu iesaistei un nodarbinātības veicināšanai, t.sk. kompetenču attīstībai, karjeras atbalstam un bezdarba mazināšanai, ar mērķi veicināt iedzīvotāju prasmes, sociālo aktivitāti un integrāciju darba tirgū:
1. Eiropas Sociālā fonda projekts “PROTI un DARI”, projekta nr. 8.3.3.0/15/I/001; Projekta kopējā summa 64695.78 euro;
1. Eiropas Sociālā fonda projekts “Latvijas Skolas soma”; Projekta kopējā summa 56 00,00 euro
1. Eiropas Sociālā fonda projekts “Atbalsts izglītojamo individuālo kompetenču attīstībai”, projekta nr. 8.3.2.2./16/I/001;
1. Nodarbinātības valsts aģentūras īstenotais Eiropas Sociālā fonda projekts “Algotie pagaidu sabiedriskie darbi”; Projekta kopējā summa 33600,0 euro;
1. Jaunatnes starptautisko programmu aģentūras un Latvijas Atveseļošanas fonda finansēts projekts “Digitālā darba ar jaunatni sistēmas attīstība pašvaldībās”, projekta nr. 2.3.2.1.i.0/1/23/I/CFLA/002; Projekta kopējā summa 48737,83 euro;
1. Eiropas Solidaritātes korpusa projekts “ViedDaris”, projekta nr. 2024-3-LV02-ESC30-SOL-000268163; Projekta kopējā summa 10000 euro;
1. Eiropas Savienības Erasmus+ programmas projekts “Nacionālie koordinatori dalības pieaugušo izglītībā veicināšanai Latvijā”, projekta nr. 101144108-NCLV2024-2025-ERASMUS-EDU-2023-AL-AGENDA-IBA; Projekta kopējā summa 1500 euro;
1.  Atveseļošanas un noturības mehānisma projekts “Sabiedrības digitālo prasmju attīstība”, projekta nr. 2.3.2.1.i.0/1/23/I/CFLA/001. (77,87 EUR par iedzīvotāju,jāapmāca 626 iedz.)
2.9. 	VKKF “Kamermūzikas dienas Pļaviņās”, 2. projektu konkurss. Kopējās izmaksas 1950 euro;
2.10.	VKKF un Vidzemes vēsturiskās zemes kultūra programma “Kamermūzikas dienas Pļaviņās 2025”. Kopējās izmaksas 3000 euro.

3.Infrastruktūra

3.1.	Publiskā ārtelpa, mobilitāte un uzņēmējdarbības infrastruktūra
Tika turpināta un uzsākta publiskās ārtelpas un transporta infrastruktūras attīstība, īstenojot projektus, kas vērsti uz mobilitātes, teritorijas pieejamības un dzīves kvalitātes uzlabošanu:
0. Eiropas Reģionālā attīstības fonda projekts “Kokneses publiskās ārtelpas attīstība”, projekta nr. 5.1.1.3/1/23/A/047; Projekta kopējā summa 1004024,82 euro;
0. Eiropas Reģionālā attīstības fonda projekts “Publiskās ārtelpas attīstība Pļaviņās”, projekta Nr. 5.1.1.3/1/23/A/049; Projekta kopējā summa 524708,04 euro;
0. Eiropas Reģionālā attīstības fonda projekts “Uzņēmējdarbības atbalsta veicināšana Aizkraukles novada funkcionālajā teritorijā”, projekta nr. 5.1.1.1/1/24/003; Projekta kopējā summa 6673144,82euro;
0. ceļa posma “Skrīveri – Līči – Bolšāres – Veibēni”un “Braslas upe – Silamices” posmu seguma atjaunošana Skrīveru pagastā, Aizkraukles novadā“ būvdarbi. Projekta kopējā summa 381927euro;
0. Daugavas ielas posma pārbūve no Raiņa ielas līdz Upes ielai Pļaviņās; Projekta summa 1997507,22 euro; 
0. izstrādāts tehniskais  projekts “Daugavas ielas posma no Upes ielas līdz Robežu ielai asfalta seguma atjaunošanas darbi Pļaviņās, Aizkraukles novadā”. Tehniskā projekta summa 14822.50 euro;
0. izstrādāts tehniskais projekts “Atvaru ielas posma no Daugavas ielas līdz Lielai Krasta ielai pārbūves darbi Pļaviņās, Aizkraukles novadā”; Projekta kopējā summa. 

1. Ēku infrastruktūra un pakalpojumi
Pārskata periodā pašvaldība īstenoja un turpināja īstenot projektus izglītības, publisko pakalpojumu un inženiertehniskās infrastruktūras attīstībai, t.sk. uzlabojot mācību vidi izglītības iestādēs, veicot energoefektivitātes pasākumus, attīstot publisko pakalpojumu infrastruktūru, kā arī īstenojot ūdenssaimniecības projektus, ar mērķi nodrošināt kvalitatīvus un pieejamus pakalpojumus iedzīvotājiem:
4.1. 	Eiropas Reģionālā attīstības fonda projekts “Mācību vides pilnveide un infrastruktūras attīstība Kokneses pamatskolā”, nr. 4.2.1.3/1/24/010; Projekta kopējā summa 518440,0 euro;
0. Atveseļošanas fonda projekts “Izglītības iestāžu infrastruktūras pilnveide un aprīkošana Aizkraukles novadā”, nr. 3.1.1.5.i.0/2/24/l/CFLA/001; Projekta kopējā summa  5327924,02 euro;
0. Daudzfunkcionālo interaktīvo telpu izveide Mazzalves pamatskolas pirmsskolas izglītības iestādē 2025.gadā projektēšanas izmaksas 12 039.50 euro. Plānots realizēt 2026.g
0. Atveseļošanas fonda projekts “Pašvaldības ēku vides piekļūstamības nodrošināšanas pasākumi” projekta nr. 3.1.2.1.i.0/1/22/I/CFLA/012; Projekta kopējā summa 579613,64 euro;	
0. Aizkraukles pagasta sākumskolas energoefektivitātes pasākumi; Projekta kopējā summa 110000,0 euro;
0. Neretas autoostas iekštelpu rekonstrukcija un lietošanas veida maiņa; Projekta kopējā summa 64 680.01 euro;.
0. Ūdens sagatavošanas stacijas un ūdenspiegādes tīklu izveide Neretā; Projekta kopējā summa 174 109.30 euro;
0. Jaunjelgavas kultūras centra pārbūve Jelgavas iela 31, Jaunjelgavā; Projekta kopējā summa 2 464 814.79 euro.
1.  Klimats, vide un drošība
Pārskata periodā pašvaldība īstenoja projektus klimata pārmaiņu mazināšanas, vides ilgtspējas un civilās aizsardzības jomā, stiprinot teritorijas noturību, energoefektivitāti un iedzīvotāju drošību.
5.1..Eiropas Reģionālā attīstības fonda projekts “Klimata pāmaiņām pielāgota aktīvās atpūtas multifunkcionālā parka “PŪCES LIGZDA” izveide un labiekārtošana, projekta nr. 2.1.3.1/1/24/A/009; Projekta kopējā summa 355947,47euro;
1. Interreg V‒A Latvijas–Lietuvas pārrobežu sadarbības programmas projekts “Bioloģiskās daudzveidības un dabiskās ekosistēmas saglabāšana, attīstot Biržu un Aizkraukles rekreācijas ilgtspējīgu teritoriju”, projekta nr. LL-00045; Projekta kopējā summa 270974,79 euro;
1. Interreg V‒A Latvijas–Lietuvas pārrobežu sadarbības programmas 2021.‒2027. gadam projekts "Reaģēšana uz klimata pārmaiņu riskiem un ekstremāliem laikapstākļiem, to novēršana Latvijas un Lietuvas pārrobežu reģionā", projekta nr. LL‒00077; Projekta kopējā summa 82324,08 euro;
1. Atveseļošanas fonda projekts “Energoefektivitātes un pieejamības nodrošināšanas pasākumi Aizkraukles novada pašvaldības ēkā Lāčplēša iela 1A", projekta nr. 1.2.1.3.i.0/1/23/A/CFLA/014; Projekta kopējā summa 3451190,86 euro;
1. Atveseļošanas fonda projekts “Energoefektivitātes un pieejamības nodrošināšanas pasākumi Aizkraukles novada pašvaldības ēkā Lāčplēša iela 1”, projekta nr. 1.2.1.3.i.0/1/23/A/CFLA/017; Projekta kopējā summa 4820122,0 euro; 
1. Eiropas Reģionālā attīstības fonda projekts “Viedo pašvaldību risinājumu ieviešana Aizkraukles, Bauskas un Jelgavas novadā”, projekta nr. 5.1.1.4/1/24/005; Projekta kopējā summa 527137,0 euro;
1. EKII fonda projekts “Siltumnīcefekta gāzu emisiju samazināšana Aizkraukles un Kokneses pilsētvides apgaismojuma infrastruktūrā” projekta nr. EKII-3.1/26; Projekta kopējā summa 177134,65euro;
1. Eiropas reģionālā attīstības fonda projekts “Objektu (patvertņu) pielāgošana un aprīkošana civilās aizsardzības mērķiem Aizkraukles novadā” projekta nr. 5.2.1.1/1/25/I/021; Projekta kopējā summa 338 703.62 euro;
1. INTERREG Baltijas jūras reģiona programmas 2021.‒2027.gadam projekts “Integrēta sistēma interaktīvai publisko dārzu attīstībai Baltijas jūras reģionā”, projekta nr. C036 ; Projekta kopējā summa 56 700, 00 euro
1. Valsts zivju fonda projekts Nr. 25-00-S0ZF03-000023 “Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība (izņemot attiecīgās institūcijas kārtējos izdevumus)”. Projekta summa 12 984,44 eiro; 
1. No 2024. gada līdz 2029. gadam tiek īstenots Latvijas – Šveices sadarbības programmas “Vēsturiski piesārņoto vietu sanācija” projekts “Aizkraukles vēsturiski piesārņotās teritorijas Aizkrauklē, Dzelzceļa ielā 10 sanācija”. Projektu īsteno Valsts vides dienests. Projekta ietvaros provizoriski pieejams finansējums 13,65 miljonu eiro apmērā. 
1. Tūrisms un reģionālā sadarbība
2. Interreg V‒A Latvijas–Lietuvas pārrobežu sadarbības programmas 2021.‒2027. gadam projekts “Tūrisma piedāvājuma attīstība Sēlijā”, projekta nr. LL‒00132; Projekta kopējā summa 96013,78 euro;
2. Interreg V‒A Latvijas–Lietuvas pārrobežu sadarbības programmas 2021.‒2027. gadam projekts "Ilgtspējīga ūdens tūrisma veicināšana Lietuvas‒Latvijas pārrobežu reģionā, iesaistot vietējos uzņēmējus un kopienas", projekta nr. LL‒00134; Projekta kopējā summa 98321,05 euro;
2. Interreg V‒A Latvijas–Lietuvas pārrobežu sadarbības programmas 2021.‒2027. gadam projekts "Digitāli pieejami un pievilcīgi zudušā kultūras mantojuma tūrisma galamērķi Zemgalē un Ziemeļlietuvā", projekta nr. LL-00061. Projekta kopējā summa 41380,99 euro.


[image: ]
              2.attēls. 2025. gadā pabeigto projektu teritoriālais izvietojums Aizkraukles novadā

Kopējās fizisko un juridisko personu investīcijas 2025. gadā -  13 296 957 euro(dati par objekta būvniecības  izmaksām ņemti no aktiem par būves pieņemšanu ekspluatācijā)
Juridisko personu investīcijas 2025.  gadā  - 10 778 337 euro
no tām lielākās investīcijas: 
1. augu izcelsmes produktu pārtikas ražošanas cehs, ”Tālavas”, Daudzeses pag.,   SIA “Tālavas” – 899 457,92  euro, t.sk. Eiropas Savienības finanšu palīdzības līdzekļi 440 734,37  euro;
1. ārējā elektroapgāde Saules parks, “Grieķēni”,  Sērenes pag., SIA “EnerGrid” - 3 200 000 euro, t.sk. Eiropas Savienības finanšu palīdzības līdzekļi 2 050 000  euro;
1. Daugavas ielas posma pārbūve no Odzienas ielas līdz Upes ielai Pļaviņās, Aizkraukles novada pašvaldība - Eiropas Savienības finanšu palīdzības līdzekļi 831 665.11  euro;
1. Daugavas ielas posma pārbūve no Raiņa ielas līdz Odzienas ielai Pļaviņās, Aizkraukles novada pašvaldība - Eiropas Savienības finanšu palīdzības līdzekļi 1 264 024.85  euro;
1. Liellopu izsoļu nama jaunbūve, “Rijnieki”, Mazzalves pag., SIA “Liellopu izsoļu nams”  - 759 698,69 euro;
1. jaunlopu novietne, skābbarības bedre un pakaišu kūtsmēslu krātuve, “Pamati”,  Iršu pag., Iršu pagasta zemnieku saimniecība “Pamati” – 749 847.48  euro, t.sk. Eiropas Savienības finanšu palīdzības līdzekļi 374 923.74  euro.
1. kūtsmēslu uzglabāšanas ēka, vircas tvertnes un laukumi, “Ozoli”, Skrīveru pag., SIA “I.F.Agrar” – 282 634.68  euro, t.sk. Eiropas Savienības finanšu palīdzības līdzekļi 171 471.62  euro;
1. Tehniskās apskates punkta pārbūve, Jaunceltnes iela 5B, Aizkraukle, SIA “Auteko&TUV Latvija – TUV Reinholda grupa” – 273 322.26 euro;
1. Elektrotīkla pievads un transformatora apakšstacijas novietošana saules paneļiem, “Ragāļi”, “Iecēni”, “Upmalas”, Kokneses pag., SIA “SP Koknese” – 1 500 000 euro;
1. Ūdens sagatavošanas stacijas un ūdensapgādes izveide Neretā, Aizkraukles novada pašvaldība - Eiropas Savienības finanšu palīdzības līdzekļi 186 196.80  euro;
1. Pīlādžlauka ceļa izbūve Kokneses pag., Aizkraukles novada pašvaldība - Eiropas Savienības finanšu palīdzības līdzekļi 129 666.76  euro.

Fizisko personu būvniecības  izmaksas 2025.gadā – 2 518 620 euro.
 
Pētniecības darbi 

SIA “Vides konsultāciju birojs” 2025. gada augustā veica I cikla monitoringu vēsturiski piesārņotā teritorijā Dzelzceļa ielā 10, Aizkrauklē, Aizkraukles novadā, ar mērķi kontrolēt pazemes ūdens stāvokli un pazemes ūdens piesārņojuma izplatības tendences. Pazemes ūdens paraugos lauka apstākļos veikti vides reakcijas (pH), elektrovadītspējas un temperatūras mērījumi, naftas produktu u.c. parametru laboratoriskā analīze. Naftas produktu piesārņojuma ietekme šajā monitoringa ciklā konstatēta 13 urbumos, kuros novērots peldošais naftas produktu slānis.
SIA “Intergeo Baltic” 2025. gada decembrī veica II cikla monitoringu vēsturiski piesārņotā teritorijā Dzelzceļa ielā 10, Aizkrauklē, Aizkraukles novadā. Peldošo naftas produktu slānis (PNPS) tika fiksēts 13 urbumos. Testēšanas rezultāti liecina, ka Daugavas (D3dg) ūdens horizonta piesārņojums netika konstatēts. BTEX (benzols, toluols, etilbenzols un ksiloli) nepārsniedz mērķlieluma vērtību. Naftas produktu koncentrācija mainījās <0,02 - 0,036 mg/l robežās, kas ir mazāk nekā robežlieluma vērtība. Pļaviņu (D3pl) ūdens horizonta paraugos piesārņojums tika fiksēts vienā paraugā no urbuma Nr.34, kur benzola, toluola, etilbenzola un ksilolu saturs pārsniedz robežlieluma vērtību. Citos urbumos noņemtajiem paraugiem BTEX (benzols, toluols, etilbenzols un ksiloli) saturs nepārsniedz mērķlieluma vērtību. Naftas produktu koncentrācija Pļaviņu (D3pl) ūdens horizonta paraugos mainījās <0,02 - 0,04 mg/l robežās, kas nepārsniedz robežlieluma vērtību.

2025. gada nogalē SIA “Intergeo Baltic” izstrādāja Sanācijas programmu Sanācijas darbiem bitumena tvertnei Dzelzceļa ielā 13A (kadastra Nr. 32010010079), Aizkrauklē, Aizkraukles novadā. Bitumena tvertne ir atvērta tipa, dzelzsbetona pazemes inženierbūve, kurā atrodas melni, vietām tumši brūni, pēc konsistences un smakas bitumenam līdzīgi naftas produktu atkritumi, sajaukumā ar grunts masu, lapām, zariem, sūnām, kokiem un cita veida organikas piejaukumiem. Ņemot vērā, ka bitumena tvertnē esošā piesārņojuma masa ir heterogēna. Tvertnes dziļums Izpētes darbu ietvaros novērtēts aptuveni 2.5 m, bet sienu garumi sastāda aptuveni 12 x 11.5 m. Nedemontētu būvgružu tilpums, neskaitot tajā esošos naftas produktu atkritumus un to maisījumu ar apaugumu, novērtēts aptuveni 87.3 m3. Naftas produktu un grunts (t.sk. citu piemaisījumu) maisījuma atkritumu apmērs aprēķināts aptuveni 331.3 m3. Sanācijas darbu mērķis un rezultāts: panākt teritorijā esošā piesārņojuma ar naftas produktiem attīrīšanu līdz tādai pakāpei, kas nepārsniegtu Ministru kabineta 2005. gada 25. oktobra noteikumu Nr.804 „Noteikumi par augsnes un grunts kvalitātes normatīviem” 1. pielikuma piesardzības robežlielumu “B” un Ministru kabineta 2002. gada 12. martā noteikumu Nr.118 „Noteikumi par virszemes un pazemes ūdeņu kvalitāti” 10.pielikuma robežlielumu, un attiecīgo teritoriju ir iespējams izmantot noteiktai saimnieciskai darbībai. Kā piemērotākā metode sanācijas darbiem izvirzīta piesārņotā maisījuma izrakšana (ex-situ) un nogādāšana specializētā poligonā tālākai atkritumu apsaimniekošanai un ekskavētās vietas aizpildīšana ar tīru grunti. Rekomendējams 2 (divus) gadus pēc sanācijas veikt pazemes ūdeņu paraugošanas un testēšanas darbus Daugavas ūdens horizonta urbumā Nr. 13, kas izbūvēts Izpētes ietvaros Dzelzsceļa ielā 10, Aizkrauklē, gruntsūdens plūsmas lejtecē no bitumena tvertnes.

SIA “Zaļais ezis” no 2023. gada veica Aizkraukles novada ainaviski vērtīgo teritoriju izpēti, ainavisko vērtību saglabāšanas nosacījumu izvērtēšanu spēkā esošajos Aizkraukles novada teritorijas plānojumos un priekšlikumu izstrādi noteikumiem, kas būtu iekļaujami jaunajā Aizkraukles novada teritorijas plānojumā. Tika noteiktas šādas Ainaviski vērtīgas teritorijas un objekti (īpašas nozīmes ainavu telpas un skatu punkti):
· Daugavas senielejas kultūrvēsturiskās ainavas telpa;
· Lauces upes ainavu telpa ar Lauces kraujas aizsardzības teritoriju;
· Zilkalnes pauguru ainavu telpa;
· Grebļa kalns (skatu punkts);
· Degļa kalns (skatu punkts);
· Ziedānkalns jeb Vārpānu kalns (skatu punkts). 
10. PAMATBUDŽETA FINANSĒJUMS UN TĀ IZLIETOJUMS
[bookmark: _Hlk104974703]Aizkraukles novada pašvaldības konsolidētais divos iepriekšējos gados izpildītais  pamatbudžets
	Posteņa nosaukums
	Budžeta izpilde

	
	2024.gads
	2025.gads

	
	
	
	

	IEŅĒMUMI KOPĀ
	57 802 885
	64 331 317
	

	Nodokļu ieņēmumi
	26 619 361
	26 852 587
	

	Nenodokļu ieņēmumi
	2 229 236
	1 833 503
	

	Maksas pakalpojumi un citi pašu ieņēmumi
	5 691 412
	6 102 835
	

	Transferti
	23 262 876
	29 542 392
	

	IZDEVUMI KOPĀ
	58 604 642
	66 724 833
	

	Uzturēšanas izdevumi
	53 337 220
	55 437 385
	

	Kārtējie izdevumi
	47 702 152
	49 543 575
	

	Procentu izdevumi
	1 124 520
	965 889
	

	Subsīdijas, dotācijas un sociālie pabalsti
	3 655 472
	3 969 552
	

	Transferti viena budžeta veida ietvaros un uzturēšanas izdevumu transferti starp budžeta veidiem
	855 076
	958 369
	

	Kapitālie izdevumi
	5 267 422
	11 287 448
	

	FINANSĒŠANA
	801 704
	 2 393 516
	

	Naudas līdzekļi un noguldījumi (bilances aktīvā)
	675 210
	-79 595
	

	Saņemtie aizņēmumi
	2 724 960
	4 958 136
	

	Saņemto aizņēmumu atmaksa
	-2 393 466
	-2 485 025
	

	Akcijas un cita līdzdalība komersantu pašu kapitālā
	-205 000
	
	



Aizkraukles novada pašvaldības 2025. gada kopējie budžeta ieņēmumi ir 64 331 317 EUR, kas ir par 11 % lielāki nekā 2024. gadā. 
Nodokļu ieņēmumi pārskata gadā palielinājušies par 233 226 euro, kas ir Iedzīvotāju ienākuma nodokļa ieņēmumu palielinājums. 
Nenodokļu ieņēmumi 2025. gadā, salīdzinot ar 2024. gadu, ir samazinājušies par 395 733 euro, kas saistīts ar ieņēmumu palielinājumu no zemes, meža īpašumu pārdošanas. 2025. gadā plānoti būtiski mazāki nenodokļu ieņēmumi – ieņēmumi no īpašumu pārdošanas plānoti mazākā apjomā, kas gada griezumā varētu pieaugt.
Transfertu ieņēmumi 2025. gadā ir pieauguši par 6,3 milj. EUR. Palielinājušies saņemtie transferti Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem( Energoefektivitātes un pieejamības nodrošināšanas pasākumi Aizkraukles novada pašvaldības ēkā Lāčplēša 1 A un 1).
Aizkraukles novada pašvaldības 2025. gada kopējie budžeta izdevumi ir 66 724 833 EUR, kas, salīdzinot ar 2024. gadu, ir par 13 % lielāki. Uzturēšanas izdevumi palielinājušies par 3 %, kapitālie izdevumi par 39 % palielinājušies. Kapitālo izdevumu palielinājums saistīts ar projektu realizāciju. 
Salīdzinot izdevumu īpatsvaru pa funkcijām no kopējiem izdevumiem, 2025. gadā visvairāk – 42 % esam tērējuši izglītības funkcijai, otri lielākie izdevumi – 17% teritoriju un mājokļu apsaimniekošanai. Funkcijai “Ekonomiskā darbība” – 10 %. “Sociālā aizsardzība” – 15 %,  “Vispārējie valdības dienesti” – 8 % un “Atpūta, kultūra un reliģija” esam tērējuši 8 % no kopējiem 2025. gada izdevumiem.


Funkcijai “Vispārējie valdības dienesti”, kas ietver Centrālās pārvaldes, pagastu un apvienību pārvaldes, grāmatvedības, pašvaldības komisiju darbību, atlīdzību deputātiem, salīdzinot ar 2024. gadu, izdevumi 2025.gadā ir palielinājušies vien par 62 tūkstošiem euro.
2025. gadā pašvaldības izdevumu palielinājums funkcijā “Teritorijas un mājokļu apsaimniekošana” saistīts ar realizētajiem projektiem Lāčplēša ielā 1 un 1A  Aizkrauklē.
Funkcijai “Atpūta, kultūra un reliģija”, kas ietver kultūras namu, bibliotēku un muzeju uzturēšanu un pasākumus, izdevumi 2025. gadā bija par 7 % lielāki nekā 2024. gadā, kas skaidrojams ar Jaunjelgavas kultūras centra pārbūves darbiem.
Funkcijai “Izglītība”, kas ietver pirmsskolas izglītības iestādes, sākumskolas un pamatskolas, vidusskolas, profesionālās ievirzes skolas, kā arī  izglītības atbalsta pasākumu izdevumus, 2025. gadā, salīdzinot ar 2024.gadu, izdevumi palielinājušies par 7 %. Pieaugums skaidrojams ar projektu realizāciju - Izglītības iestāžu infrastruktūras pilnveide un aprīkošana Aizkraukles novadā. Nr.3.1.1.5.i.0/2/24/I/CFLA/001.
Funkcijai “Sociālā aizsardzība” izdevumi pārskata gadā palielinājās par 13 %, salīdzinot ar 2024.gadu. Tas saistīts ar izmaiņām normatīvajos aktos par sociālo pabalstu un pakalpojumu sniegšanu, kā arī ar kopējām tendencēm sociālajā jomā palielinoties atbalsta saņēmēju skaitam. Tāpat būtiska ietekme 2025. gadā (turpinās arī 2026. gadā) ir atbalsta sniegšana Ukrainas civiliedzīvotājiem.
[bookmark: _Toc169020672][bookmark: _Toc201145442]Saņemtie ziedojumi un dāvinājumi 
Aizkraukles novada pašvaldībā 2025. gadā tika saņemti naudas līdzekļu ziedojumi par kopējo summu 2 980 EUR, t.sk.:
	Ziedojuma mērķis
	 Ziedotājs
	Ziedojuma saņēmējs 
	Ziedojums, EUR

	Iršu muižas klēts- magazīnas uzturēšanai
	Biedrība Hiršenhofas mantojums
	Iršu muižas klēts - magazīna
	600.00

	Pasākuma “Klusie ūdeņi” organizēšanas izmaksām
	SIA RSSC
	Aizkraukles kultūras centrs
	300.00

	Stipendiju piešķiršanai pedagogiem un skolēniem
	Z/S Pilslejas SIA
	Bebru pamatskola
	310.00

	PII Auseklītis āra laukuma labiekārtošanai
	Skrīveru sēklkopības sabiedrība SIA
	PII Auseklītis
	1000.00

	Pasākuma organizēšanai
	Biedrība Eņģeļa sirds
	Daudzeses pamatskola
	100.00

	V.Jākobsona memoriālās mājas uzturēšanai, Bebru pamatskolas jaunrades konkursam
	Andris Kristons
	V. Jākobsona memoriālā māja, Bebru pamatskola
	210.00

	Pasākumu organizēšanai
	Aigars Smeilis
	SAC Ziedugravas
	460.00


[bookmark: _Toc169020673][bookmark: _Toc201145443]Saistību un garantiju apjomi 
2025. gadā pašvaldība ir noslēgusi sešus jaunus aizņēmumu līgumus ar Valsts kasi par kopējo summu 6 867 971 EUR, daži līgumi ir slēgti ar apgūšanas termiņu uz diviem gadiem. Kopējā summa, ko pašvaldība 2025. gadā saņēma aizdevumos ir 4 958 136 EUR. 
Pārskata gadā pašvaldība, ievērojot līgumu nosacījumus, ir veikusi aizņēmumu pamatsummas atmaksu Valsts kasei 2 485 026 EUR apmērā.
Kopumā pašvaldībai ir aktīvi 111 aizdevuma līgumi, un kopējā parāda summa uz pārskata gada beigām bija 27 981 335 EUR un septiņi galvojumu līgumi par 2 050 799 EUR.
Saistību apjoms 2025. gadā bija 9.13 % no plānotajiem pamatbudžeta ieņēmumiem.

*Saistību apmērs = gada pamatsumma + procenti + aizdevuma apkalpošana

[bookmark: _Toc169020674][bookmark: _Toc201145444]Nekustamā īpašuma novērtējums divos iepriekšējos gados 
	Nr.p.k
	Posteņa nosaukums
	2025. gada bilances dati
	2024. gada bilances dati

	I
	Nemateriālie ieguldījumi, t.sk.:
	243 818
	176 820

	 
	attīstības pasākumi un programmas
	63 013
	79 091

	 
	licences, koncesijas un patenti
	16 316
	19 906

	 
	pārējie nemateriālie ieguldījumi
	102 210
	54 270

	 
	nemateriālo ieguldījumu izveidošana
	55 124
	16 398

	
	Avansa maksājumi par nemateriālajiem ieguldījumiem
	7 155
	7 155

	II
	Pamatlīdzekļi, t.sk.:
	112 164 029
	107 193 551

	 
	zeme un būves
	92 792 763
	94 530 888

	 
	tehnoloģiskās iekārtas un mašīnas
	271 190
	265 761

	 
	pārējie pamatlīdzekļi
	6 412 704
	5 620 291

	 
	pamatlīdzekļu izveidošana un nepabeigtā būvniecība
	9 312 631
	3 373 961

	 
	turējumā nodotie valsts un pašvaldību īpašumi
	2 047 128
	2 181 346

	 
	bioloģiskie un pazemes aktīvi
	1 062 393
	1 010 436

	
	ilgtermiņa ieguldījumi nomātajos pamatlīdzekļos
	50 688
	60 998

	 
	avansa maksājumi par pamatlīdzekļiem
	214 532
	149 870

	III
	Ieguldījuma īpašumi, t.sk.:
	5 066 143
	5 245 269

	 
	turējumā nodoti ieguldījuma īpašumi
	462 942
	575 453

	 
	 ieguldījuma īpašumi
	4 603 201
	4 669 816



[bookmark: _Toc169020675][bookmark: _Toc201145445]Kapitāla vērtība un tā izmaiņas
	Līdzdalības radniecīgo kapitālsabiedrību kapitālā uz 31.12.2025. (EUR):

	Konta Nr.
	Kapitālsabiedrības nosaukums
	Pārskata periodā

	
	
	perioda sākumā
	Izmaiņas (+ vai -)
	perioda beigās 
	līdzdalība (%) 

	
	
	
	
	
	
	

	1311
	Aizkraukles novada pašvaldības SIA "Aizkraukles siltums"
	1 927 658
	+35 666
	1 963 324
	100.000
	

	1311
	Aizkraukles novada SIA "Aizkraukles ūdens"
	1 512 455
	+23 478
	1 535 933
	100.000
	

	1311
	Aizkraukles novada SIA "Lauma A"
	257 862
	+23 059
	280 921
	100.000
	

	1311
	SIA "Aizkraukles KUK"
	248 953
	+28 176
	277 129
	100.000
	

	1311
	SIA "Aizkraukles klīnika"
	1 888 532
	+59 525
	1 948 057
	71.042
	

	1311
	SIA Kokneses komunālie pakalpojumi
	523 309
	-523 309
	0.00
	100.000
	

	1311
	SIA "LK Komunālie pakalpojumi"
	1 476 614
	+1 741 422
	3 218 036
	100.000
	

	1311
	SIA Skrīveru saimnieks
	1 067 805
	-1 067 805
	0.00
	100.000
	

	Kopā 
	8 903 190
	320 210
	9 223 400
	x
	









Līdzdalība asociēto kapitālsabiedrību kapitālā uz 31.12.2025. (EUR):

	Konta Nr.
	Kapitālsabiedrības nosaukums
	Pārskata periodā

	
	
	perioda sākumā
	Izmaiņas (+ vai -)
	perioda beigās 
	līdzdalība (%) 

	
	
	
	
	
	
	

	1321
	SIA "Vidusdaugavas SPAAO"
	0
	207 245
	207 245
	30.668
	

	Kopā
	0
	207 245
	207 245
	x
	



	




[bookmark: _Toc169020676][bookmark: _Toc201145446]Revidenta atzinums par pašvaldības saimniecisko darbību un gada pārskatu 
Zvērinātu revidentu komercsabiedrība SIA “AUDITORFIRMA PADOMS” savā 31.03.2026. neatkarīgu revidentu ziņojumā Nr.14/2026 atzina, ka Aizkraukles novada Pašvaldības konsolidētais finanšu pārskats sniedz patiesu un skaidru priekšstatu par Aizkraukles novada pašvaldības konsolidēto finansiālo stāvokli 2025. gada 31. decembrī un par tās konsolidētajiem darbības finanšu rezultātiem un konsolidēto naudas plūsmu gadā, kas noslēdzās 2025. gada 31. decembrī, saskaņā ar Ministru Kabineta 2025. gada 1. jūlija noteikumiem Nr. 400 „Gada pārskata sagatavošanas kārtība”
[bookmark: _Toc169020677][bookmark: _Toc201145447]Domes lēmums par iepriekšējā saimnieciskā gada pārskatu 
Ar domes 30.04.2026. lēmumu Nr. 2026/276 “Par Aizkraukles novada pašvaldības 2025. gada konsolidētā finanšu pārskata apstiprināšanu” (sēdes protokols Nr. 6., 4. p.) tika apstiprināts pašvaldības 2025. gada konsolidētais finanšu pārskats.




Aizkraukles novadā reģistrēto uzņēmumu apgrozījuma dinamika

Kopējais apgrozījums, milj. EUR	
2022	2023	2024	2025*	1112.5	1031.34	1099.74	589.92	Vidējais apgrozījums uz 1 uzņēmumu, tūkst. EUR	
2022	2023	2024	2025*	34.53	35.37	37.32	40.87	




Aizkraukles novadā reģistrēto uzņēmumu peļņas dinamika

Kopējā peļņa, milj. EUR	
2022	2023	2024	2025*	84.43	5.6	63.7	42.08	Vidējā peļņa uz 1 uzņēmumu, EUR	
106	124	59	613	




Kopējais nodarbināto skaits Aizkraukles novadā reģistrētajos uzņēmumos


2022	2023	2024	2025	5375	5375	5333	5303	


Aizkraukles novadā reģistrēto uzņēmumu kopējie nodokļu maksājumi valsts kopbudžetā, milj. EUR


2022	2023	2024	2025	86.84	91.18	131.9	151.13	


Apmeklētāju skaits kultūras pasākumos 2025

Apmeklējumi
pavisam	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams "Saulrieši"	34071	3455	1685	3660	7839	3542	7180	7960	2585	1174	13282	1277	2258	Norises
pavisam	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams 	"	Saulrieši	"	193	56	39	31	85	89	94	87	46	28	87	27	56	Maksas
norises	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams 	"	Saulrieši	"	45	25	6	40	34	32	29	3	19	10	14	Bezmaksas
norises	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams 	"	Saulrieši	"	148	14	25	45	55	62	58	25	68	17	42	Maksas
apmeklējumi	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams 	"	Saulrieši	"	13712	835	480	3409	1053	1780	2540	260	3062	455	336	Bezmaksas
apmeklējumi	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams 	"	Saulrieši	"	20359	850	3180	4430	2489	5400	5420	914	10220	822	1922	



Kultūras pasākumu skaits 2025

Norises
pavisam	
Aizkraukles kultūras centrs	Kultūras pārvalde	Daudzevas saieta nams	Jaunjelgavas kultūras centrs	Kokneses kultūras centrs	Mazzalves saieta nams	Neretas kultūras centrs	Pļaviņu kultūras centrs	Seces kultūras nams	Sērenes tautas nams	Skrīveru kultūras centrs	Staburaga saieta nams	Sunākstes pagasta Saieta nams "Saulrieši"	193	56	39	31	85	89	94	87	46	28	87	27	56	


Klātienes apmeklējums bibliotēkās 2025














Kopsumma	

Aizkraukle	Aizkraukles pagasts	Bebri	Daudzese	Gostiņi	Irši	Jaunjelgava	Klintaine	Koknese	Mazzalve	Nereta	Neretas bērnu	Pilskalne	Pļaviņas	Sece	Sērene	Skrīveri	Skrīveru bērnu	Sproģi	Staburags	Sunākste	Vietalva	Zalve	18516	1858	1606	1051	3028	2046	7222	2677	8504	3259	3115	3147	3245	16376	3205	1454	4608	3278	1949	1182	1700	3030	1980	


Izsniegumu skaits bibliotēkās 2025
















Kopsumma	
Aizkraukle	Aizkraukles pagasts	Bebri	Daudzese	Gostiņi	Irši	Jaunjelgava	Klintaine	Koknese	Mazzalve	Nereta	Neretas bērnu	Pilskalne	Pļaviņas	Sece	Sērene	Skrīveri	Skrīveru bērnu	Sproģi	Staburags	Sunākste	Vietalva	Zalve	18516	1858	1606	1051	3028	2046	7222	2677	8504	3259	3115	3147	3245	16376	3205	1454	4608	3278	1949	1182	1700	3030	1980	


Aizkraukles novada pašvaldības izdevumi pēc funkcionālajām kategorijām, 2024.-2025.gads, EUR

2025.gads	Vispārējie valdības dienesti	Aizsardzība	Sabiedriskā kārtība un drošība	Ekonomiskā darbība	Vides aizsardzība	Teritoriju un mājokļu apsaimniekošana	Veselība	Atpūta, kultūra, reliģija	Izglītība	Sociālā aizsardzība	5001167	56581	439544	6768863	240353	11075007	39218	5549617	27702111	9852371	2024.gads	
Vispārējie valdības dienesti	Aizsardzība	Sabiedriskā kārtība un drošība	Ekonomiskā darbība	Vides aizsardzība	Teritoriju un mājokļu apsaimniekošana	Veselība	Atpūta, kultūra, reliģija	Izglītība	Sociālā aizsardzība	4938207	1210	394087	6742280	274870	5724632	19960	5156624	25650635	8647510	



Saistību apmērs* 2025.-2031.gadam, EUR (dati uz 2025.gada 31.decembri)

Saistību apmērs par saņemtajiem aizņēmumiem, EUR	2025	2026	2027	2028	2029	2030	2031	3566996	3374108	3189701	3079810	2910248	2754509	2634719	Saistību apmērs par sniegtajiem galvojumiem, EUR	2025	2026	2027	2028	2029	2030	2031	217906	113497	85987	59578	58563	57561	47722	Saistību apjoms % pret pašvaldības ieņēmumiem (bez transfertiem, %	
2025	2026	2027	2028	2029	2030	2031	9.13	8.42	7.9	7.58	7.16	6.79	6.47	




Kolonna2	
Lauksaimniecībā izmantojamā zeme	Mežs	Krūmājs	Purvs	Ūdens objektu zeme	Zeme zem ēkām un pagalmiem	Zeme zem ceļiem	Pārējās zemes	65153	130402	3566	4284	9294	2967	4707	6643	

lauksaimniecībā izmantojamā zeme	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	3383	15092	11269	13296	17211	4902	mežs	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	3370	43855	20331	17551	40945	4350	krūmājs	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	110	1086	694	555	1017	104	purvs	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	974	1226	472	976	633	3	ūdens objektu zeme	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	919	2751	1889	1614	1743	378	zeme zem ēkām un pagalmiem	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	405	683	557	527	451	344	zeme zem ceļiem	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	239	1322	1026	711	1099	310	pārējās zemes	Aizkraukles novads	Jaunjelgavas novads	Pļaviņu novads	Kokneses novads	Neretas novads	Skrīveru novads	813	2355	1259	810	1256	150	



Līdz darbspējas vecumam (līdz 14)	
Aizkraukle un pagasts	Jaunjelgavas apvienība	Jaunjelgava	Kokneses apvienība	Koknese	Neretas apvienība	Pļaviņu apvienība	Pļaviņas	Skrīveru pagasts	1113	742	266	777	374	326	606	382	504	Darbspējas vecumā (15–64)	
Aizkraukle un pagasts	Jaunjelgavas apvienība	Jaunjelgava	Kokneses apvienība	Koknese	Neretas apvienība	Pļaviņu apvienība	Pļaviņas	Skrīveru pagasts	5020	3306	1100	3221	1553	2068	3076	1897	2073	Pēc darbspējas vecuma (no 65)	
Aizkraukle un pagasts	Jaunjelgavas apvienība	Jaunjelgava	Kokneses apvienība	Koknese	Neretas apvienība	Pļaviņu apvienība	Pļaviņas	Skrīveru pagasts	1944	1139	442	1101	606	724	1113	661	794	


Uzņēmumu reģistrēšanas un likvidēšanas dinamika Aizkraukles novadā

Jauni uzņēmumi	
2016	2017	2018	2019	2020	2021	2022	2023	2024	2025	2026*	91	82	99	107	101	82	85	84	94	78	45	Likvidēti uzņēmumi	
2016	2017	2018	2019	2020	2021	2022	2023	2024	2025	2026*	141	190	108	101	111	147	118	73	90	62	26	

